
转讜住驻讜转





	讛砖讜诇讛 讚讙 诪谉 讛讬诐. 砖讜诇讛 讻诪讜 诪讙讘讬讛 讻讬讜谉 砖讬讘砖 讘讜 讻住诇注 砖注讚讬讬谉 讛讜讗 诪驻专讻住 讜讘砖注讛 砖诪驻专讻住 讞讝专 讜讛砖诇讬讻讜 诇讬诐 讞讬讬讘 诪砖讜诐 谞讟讬诇转 谞砖诪讛. 砖讛讬讗 讗讘 诪诇讗讻讛 讚转谞谉 (砖讘转 讚祝 注讙.) 讛砖讜讞讟讜 讜讛诪驻砖讬讟讜 讙讘讬 讗讘讜转 诪诇讗讻讜转:





专讘讬谞讜 讞谞谞讗诇

专' 讬讜住讬 讘"专 讗讘讬谉 砖诪注 诇专讘 讗砖讬 讚转谞讬 讗诪专 砖诪讜讗诇 讛砖讜诇讛 讚讙 诪谉 讛讬诐 讻讬讜谉 砖讬讘砖 讘讜 讻住诇注 讞讬讬讘. 讗"诇 讗讬讛讜 讜讘讬谉 住谞驻讬专讬谉. 讗"诇 专讘 讗砖讬 讛谞讬 讚讘讬 专' 讬讜住讬 讗讬谞讜谉 讗"诇 讗谞讗 讛讜讗 讗"诇 专讘 讗砖讬 讜讗诪讗讬 砖讘拽转 诇专' 讬讜住讬 讚诪谉 讬讜拽专转 专讘讱 讗"诇 讙讘专讗 讚诇讗 讞住 讗讘专讬讛 讜讗讘专转讬讛 注诇讬 讚讬讚讬 讞讬讬住.



讘专讬讛 讜讘专转讬讛 诪讗讬 讛讬讗 讻讜'. 讻诇讘讗 讗讜爪专.



专' 讬讛讜讚讛 谞砖讬讗讛 讙讝专 转注谞讬转讗 讜诇讗 讗转讗 诪讬讟专讗. 讗诪专 诪砖诪讜讗诇 讛专诪转讬 砖讗诪专 讛诇讗 拽爪讬专 讞讟讬诐 讛讬讜诐 讻讜' 讜讻讬讜谉 砖拽专讗 讘讗 讛诪讟专 讛讙讬注 砖驻诇讜转 讛讚讜专 诇讬讛讜讚讛 讘谉 讙诪诇讬讗诇 砖讛讜讗 驻专谞住 讛讚讜专 讜爪讜注拽 讜讗讬谞讜 谞注谞讛. 讗讜讬 诇讜 诇讚讜专 讛谞转拽注 诇讻讱 讗讜讬 诪讬 砖注诇转讛 讘讬诪讬讜 爪专讛 讜讗讬谉 诪讬 砖专讗讜讬 诇讛转驻诇诇 讜诇讛砖讬讘 讞讬诪讛. 讞诇砖 讚注转讬讛 [讚专"讬 谞砖讬讗讛] 讜讗转讗 诪讬讟专讗.



讚讘讬 谞砖讬讗讛 讙讝专 转注谞讬转 讜诇讗 讗讜讚讜注讬谞讛讜 诇专' 讬讜讞谞谉 讜诇专"砖 讘谉 诇拽讬砖 诇爪驻专讗 讗讜讚讬注讬谞讛讜 讗诪专 专"诇 诇讗 拽讘诇谞讜 注诇讬谞讜 诪讗转诪讜诇. 讗"专 讬讜讞谞谉 谞讬转讬讘 讘转注谞讬转讗 讚讗谞讜 讘转专讬讬讛讜 讙专讬专讬谞谉.



讚讘讬 谞砖讬讗讛 讙讝讜专 转注谞讬转讗 讘注讜 专讞诪讬 讜诇讗 讗转讗 诪讬讟专讗. 转谞讗 诇讛讜 讜讛讬讛 讗诐 诪注讬谞讬 讛注讚讛 谞注砖转讛 诇砖讙讙讛.



诪砖诇 诇讻诇讛 讘讝诪谉 砖注讬谞讬讛 讬驻讬谉 讗讬谉 讛讙讜祝 爪专讬讱 讘讚讬拽讛 讻讜' 讻诇讜诪专 驻专谞住讬 讛讚讜专 讛讜讗 讚诇讗 诪注诇讬.



专讘讬 讗讬诇驻讬 讬专讚 诇驻谞讬 讛转讬讘讛 诇驻谞讬 专' 讗诪讬 讗诪专 诪砖讬讘 讛专讜讞 讗转讗 讝讬拽讗 讗诪专 诪讜专讬讚 讛讙砖诐 讗转讗 诪讟专讗 讗诪专讬 诇讬讛 诪讗讬 注讜讘讚讱 讗诪专 诇讛讜 讘拽讬驻讗 驻讬' 讘讻驻专 讚讞讜拽 讚讗讬专谞讗 讜讟专讞谞讗 讜诪讬讬转讬谞讗 拽讚讜砖讗 讜讗讘讚诇转讗 讜诪驻拽谞讗 诇讛讜 讬讚讬 讞讜讘转讬讬讛讜. 讜讻谉 讛讛讜讗 砖诇讬讞讗 讚爪讘讜专讗 讚谞讞讬转 拽诪讬 讚专讘讗 讜砖讗诇讜讛讜 讜讗诪专 诪拽专讬 讬谞讜拽讬 讗谞讗 讜诪拽专讬谞讗 诇讘谞讬 注谞讬讬 讻讘谞讬 注转讬专讬 讜讗讬转 诇讬 驻讬专讗 (讚住讜专讬) 讚讻讜讜专讬 讚诪驻专谞住谞讗 诪讬谞讬讛 讻诇 诪讗谉 讚驻砖注 诪砖讞讚讬谞讗 诇讬讛 讘讛讜 注讚 讚拽专讬 讘讬诪讬 专讘 讬讛讜讚讛 诪爪诇讜 讜讗转讬 诪讟专讗.





专讘讬谞讜 讙专砖讜诐

砖讬讘砖 讘讜 讻住诇注 讞讬讬讘 诪砖讜诐 爪讬讚讛 讜诪砖讜诐 谞讟讬诇转 谞砖诪讛:



讗诪专 诇讬讛 专' 讬讜住讬 讘专 专' 讗讘讬谉 讜讘讬谉 住谞驻讬专讬讜 讗"诇 专讘 讬讜住祝 讛讗 讘讬谉 住谞驻讬专讬讜 专' 讬讜住讬 讛讬讗. 讻诇讘讗 讙讜专谉. 诪砖诪讜讗诇 讛专诪转讬 砖讛讬讛 诪讘拽砖 讜诪讘讬讗 诪讟专 讗驻讬' 讘讬诪讬 拽爪讬专 讞讟讬诐 讚讻转讬讘 讛诇讗 拽爪讬专 讞讟讬诐 讜讙讜':



讘转专讬讬讛讜 讚讘讬 谞砖讬讗讛 讗讝诇讬谞谉 讜讻讬 拽讘讬诇讜 讗讬谞讛讜 讛讜讬 讻诪讜 拽讘讬诇讜 讗谞讜. 诪注讬谞讬 讛注讚讛 注讬拽专 讛注讚讛 讛讬讬谞讜 讚讘讬 谞砖讬讗讛. 拽讜住讗 讗转专讗. 讚讞讬拽讗. 讘谞讬 讗讚诐 讚讞讜拽讬诐:





讛诪讗讬专讬

讛砖讜诇讛 讚讙 诪谉 讛讬诐 讘砖讘转 讗驻讬诇讜 诇讗 爪讚讛讜 诪转讞诇讛 讗诇讗 砖讻讘专 谞爪讜讚 诪注专讘 砖讘转 讜讛讘讬讗讜 讞讘诇 讘讙专讜谞讜 讜讛讞讝讬专讜讛讜 诇诪讬诐 讜讝讛 讛讜爪讬讗 讘砖讘转 讻讬讜谉 砖讬讘砖 讘讜 讻住诇注 讘讬谉 住谞驻讬专讬讜 砖讛讜讗 诪拽讜诐 讞讬讜转讜 讞讬讬讘 诪砖讜诐 谞讟讬诇转 谞砖诪讛 砖讗注"驻 砖讗讬谉 讘讜 讚讬谉 讗讘专 诪谉 讛讞讬 砖讬讛讗 拽专讜讬 诪转拽谉 讘讻讱 诪"诪 诪讻砖讬专讜 讛讜讗 诇讗讻讬诇讛 砖讗讬谉 讚专讱 讘谞讬 讗讚诐 诇讗讻诇讜 讘讞讬讜转讜 讻讱 驻专砖讜讛 讙讚讜诇讬 讛诪驻专砖讬诐 讜诪"诪 讙讚讜诇讬 讛专讘谞讬诐 驻专砖讜讛 砖谞转谞讜 讛诪爪讜讚讜转 讘讘讬讘专 诪注专讘 砖讘转 讜谞讻谞住讜 讘讛诐 讛讚讙讬诐 讜讛讜爪讬讗诐 讛讜讗 讘砖讘转 讜讗注"驻 砖讗讬谉 讘讜 诪砖讜诐 爪讬讚讛 讻诇 砖讬讘砖 讘讜 讻住诇注 讘诪拽讜诐 讞讬讜转讜 专"诇 讘讬谉 住谞驻讬专讬讜 讞讬讬讘 诪砖讜诐 谞讟讬诇转 谞砖诪讛:



讻讘专 讘讗专谞讜 讘驻专拽 讗' 砖讻诇 转注谞讬讜转 讛谞讙讝专讬诐 诪驻讬 谞砖讬讗 讗讜 讗讘 讘"讚 讗讜 诪讬 砖讛讻诇 谞诪砖讻讬诐 讗讞专讬讜 讜讛专讬 讛讜讗 诪拽讜讘诇 讗爪诇 讛讻诇 讗讘诇 转注谞讬转 砖讛讬讞讬讚 拽讜讘注 诇注爪诪讜 爪专讬讱 拽讘诇讛 讜讻讘专 讘讗专谞讜 讘讛 讛爪讜专讱 讘驻专拽 讗':





诪讛专砖"讗 - 讞讬讚讜砖讬 讛诇讻讜转

讙诪' 砖诪注讬讛 讚拽讗 讙专讬住 讗诪专 讻讜' 诪谉 讛讬诐 讘砖讘转 讻讬讜谉 砖讬讘砖 讘讜 讻住诇注 讻讜' 专讘讗 讙讝专 转注谞讬转讗 讻讜' 讘讗讙讚讜转 讘注诪讜讚 讝讛 讬砖 谞讜住讞讜转 讗讞专讜转 讘注"讬 注"砖:





诪讛专砖"讗 - 讞讬讚讜砖讬 讗讙讚讜转

讻讬  讛讬讻讬 讚讗砖讘注谉 讘专讱 讻讜'. 诇讻讗讜专讛 诇讘谞讜 讛"诇 诇诪讘专讱 专讞诪谞讗 诇讬砖讘注 诇讘专讱 讻讬 讛讬讻讬 讚讗砖讘注谉 讻讜' 讜讬"诇 讚转诇讛 诪注砖讛 谞住讬诐 讗诇讜 砖砖讘注讜 诪诪谞讜 讘专讘讬 讬讜住讬 讘讝讻讜转讜 砖讛讬讛 注讜住拽 讗讝 讘诪爪讜讛: 


讛讟专讞转  讗转 拽讜谞讱 讻讜'. 讗讘诇 诪诪讛 砖讛讬讛 谞讛谞讛 诪诪注砖讛 谞住讬诐 诇讗 讛讬讛 讞砖 砖讛讬讛 讗驻砖专 诇讜 诇转拽谉 讜诇讛拽讚讬砖 讗讜转讛 讛谞讗讛 讻讚诇拽诪谉 讘专"讗 讜注讜讚 讚诪砖讜诐 砖讛讬讛 谞讛谞讛 诪诪注砖讛 谞住讬诐 诇讗 讛讬讛 讻讚讗讬 诇拽诇诇 讜诇注谞讜砖 讗转 讘谞讜 讗讬 诇讗讜 诪砖讜诐 砖讛讟专讞转 讻讜': 


拽诪爪注专转  讻讜' 砖讜讘讬 诇注驻专讱 讜讗诇 讬讻砖诇讜 讻讜'. 谞专讗讛 讚转专转讬 拽讗诪专 讞讚讗 讚拽诪爪注专转 诇讘专讬讬转讗 诇诇讜拽讞讱 讻诪"砖 讗诐 诇讗 讝讻讬转讬 诇诇讜拽讞讛 讻讜' 讜讗讬讚讱 砖讗诇 讬讻砖诇讜 讘讱 讘谞讬 讗讚诐 诇讘讗 诇讬讚讬 讗讬住讜专讗 讻诪"砖 讻讬 讘转讜讗专 讗砖讛 讬驻讛 专讘讬诐 讛讜砖讞转讜 讻讜' 讜诇讗 讬驻讛 注砖讛 诇拽诇诇讛 砖转砖讬讘 诇注驻专讛 讘砖讘讬诇 讻讱 讗诇讗 讻"讗 诇拽诇诇讛 砖转砖讜讘 诇砖讞专讜专讬转讛 讜讻讚讗诪专讬谞谉 诇注讬诇 讗"谞 讚讗讬谉 讝讛 讻讚讗讬 诇拽诇诇讛 砖转诪讜转 讜讛专讗讬' 诪讗讘专讛诐 注诐 砖专讛 讗砖转讜: 


讜讗讬  讟驻讬 诇讬讛 讻讜'. 讘讻诪讛 诪拽讜诪讜转 讘转诇诪讜讚 讛驻诇讬讙讜 讘讞诪专讗 讚专' 驻谞讞住 讘"讬 砖诇讗 专爪讛 诇讗讻讜诇 讚讘专 砖讗讬谞讜 诪注讜砖专 讜诇讗 讛讝讻讬专讜 讘砖讜诐 讚讜讻转讗 诪讛驻诇讗 讚讛讗讬 讞诪专讗 讚专"讬 讚讬讜拽专转 讜讬"诇 讚讞诪专讗 讚专讘讬 驻谞讞住 讘"讬 注讚讬驻讗 诇讬讛 诇讗转讜讬讬 砖讛讞诪讬专 注诇 注爪诪讜 诪诇讗讻讜诇 讚讘专 砖讗住讜专 诇专讘讜 专讘讬 驻谞讞住 讘"讬 讚讛讬讬谞讜 讚讘专 砖讗讬谞讜 诪注讜砖专 诪砖讗"讻 讛讻讗 讚诇讗 讗住专 讛讞诪讜专 注诇 注爪诪讜 讻诇讜诐 讗诇讗 讚讘专 砖讗住讜专 诇专讘讜 专讘讬 讬讜住讬 讗讜 诇诪讬 砖砖讻专讜 诪砖讜诐 讙讝诇 讛专讞讬拽 诪讛诐: 


诇诪讝讘谉  谞讚讜谞讬讗 诇讘专转讬讛 讻讜' 讛注讘讜讚讛 砖讛谉 拽讜讚诪讬谉 诇讘转讬 讻讜'. 讜讬砖 诇讚拽讚拽 讗诪讗讬 注砖讛 讻谉 讜讛讗 注谞讬讬 拽专讜讘讱 拽讜讚诪讬诐 讜讻"砖 讘转讜 讜讚讜讞拽 诇讜诪专 砖讛讬讛 诇讜 讘讘讬转讜 诇讛驻专讬讝 诇谞讚讜谞讬讗 讙诐 诇讘转讜 讚诪砖诪注 砖谞注砖讛 注谞讬 注"讬 讝讛 砖讬讛讘 诇讛讜 讻诇 讚讗讬讻讗 讘讛讚讬讛 诪讚拽讗诪专 讜讗讬谉 诇讱 讘讛诐 讗诇讗 讻讗讞讚 诪注谞讬讬 讬砖专讗诇 讜讬砖 诇讬讬砖讘 讘讚讜讞拽 砖讛讬讛 诇讜 讘讘讬转讜 诇讛驻专讬讝 诇谞讚讜谞讬讬转 讘转讜 诪讬讛讜 注谞讬 讛讜讛 砖诇讗 讛讬讛 诇讜 砖谞讬 诪讗讜转 讝讜讝 讜讚拽讗诪专 讚诇讗 驻砖 诇讬讛 讗诇讗 讞讚 讝讜讝 讛讬讬谞讜 讗爪诇讜 讘砖讜拽讗 诇讗 驻砖 诇讬讛 专拽 讞讚 讝讜讝讗 讚讝讘谉 讘讬讛 讞讬讟讬 诇讛驻专讬讝 谞讚讜谞讬讗 诇讘转讜: 


讻诪讛  讗讬讻讗 诪砖诪讜讗诇 讛专诪转讬 诇讬讛讜讚讛 讻讜'. 诪驻专砖"讬 诪砖诪注 讚讛"拽 讚砖诪讜讗诇 诇讞讜讚讬' 讛讬讛 诪转驻诇诇 讻诪"砖 讛诇讗 拽爪讬专 讞讟讬诐 讛讬讜诐 讗拽专讗 讗诇 讛' 讜讙讜' 讜讛讬讛 谞注谞讛 讜讗谞讬 讙讝专转讬 转注谞讬转 注诐 专讘讬诐 讜讗讬谞讬 谞注谞讛 讜讘注"讬 驻讬' 讘砖诐 讛转讜住' 讚讛"拽 讚砖诪讜讗诇 砖诇讗 讘注转诐 讜讘讗讜 讛讙砖诪讬诐 讜讗谞讬 讘注转诐 讜诇讗 讘讗讜 注"砖: 


讜讗讜讬  诇讜 诇讚讜专 讻讜' 讜讗讜讬 诇讜 诇诪讬 砖注诇转讛 讻讜'. 转诇讛 讛讚讘专 讘讞讟讗讜 讙诐 讘讞讟讗 讛讚讜专 讻讚诇拽诪谉 注讬谞讬讛 转专讜讟讜转 讻诇 讙讜驻讛 爪专讬讱 讘讚讬拽讛 讚讛讬讬谞讜 注讬谞讬 诪谞讛讬讙讬 讛讚讜专 讜讻诇 讙讜驻讗 讛讜讗 讛讚讜专 讜讻讚讗诪专讬谞谉 讘注诇诪讗 讻讚 专讙讬讝 专注讬讗 注诇 注谞讗 注讘讬讚 诇谞讙讚讗 住诪讬讜转讗: 


讜讛讬讛  讗诐 诪注讬谞讬 讛注讚讛 谞注砖转讛 讜讙讜' 讻诇 讝诪谉 砖注讬谞讬讛 讬驻讜转 讻讜'. 诪讬讬转讬 讛讗讬 拽专讗 讚驻' 砖诇讞 讜诇讗 诪讬讬转讬 拽专讗 讚诇注讬诇 诪讬谞讬讛 讘驻专砖转 讜讬拽专讗 讚讻转讬讘 讜谞注诇诐 讚讘专 诪注讬谞讬 讛拽讛诇 讜讙讜' 诪砖讜诐 讚讛转诐 讬砖 诇驻专砖 讻驻砖讟讬讛 讚注讬谞讬 讛拽讛诇 讗讛注诇诪转 讚讘专 拽讗讬 讗讘诇 讛讻讗 讗诐 诪注讬谞讬 讛注讚讛 谞注砖转讛 讜讙讜' 诇讗 讛讜讝讻专 讘讜 讛注诇诪讛 讗诇讗 注砖讬讬讛 讚诇讗 砖讬讬讱 讘注讬谞讬 注讚讛 注砖讬讬讛 讜诇讻讱 讚专砖讜 讚注讬谞讬 讛注讚讛 讛诐 讛讝拽谞讬诐 讜诪谞讛讬讙讬 讛讚讜专 讜注诇 讬讚讬讛诐 谞注砖转讛 讜讻讬讜谉 砖讛讜讗 诪讚诪讛 诪谞讛讬讙讬诐 诇注讬谞讬诐 讬爪讗 诇讛诐 讛诪砖诇 讻讜' 讻诇 讝诪谉 砖注讬谞讬讛 讬驻讜转 讻讜' 讜拽"诇: 


专讘讬  讙讝专 转注谞讬转讗 讜诇讗 讻讜' 谞讞讬转 拽诪讬讛 讻讜' 讜讗转讬 诪讟专讗 讻讜'. 讛讗 讜讚讗讬 讚诪讬 诇谞讜 讙讚讜诇 讘讬专讗转 讞讟讗 讜注谞讜讛 讻专讘讬 讻讚讗诪专讬谞谉 住驻"讘 讚住讜讟讛 诪砖诪转 专讘讬 讘讟诇讛 讬专讗转 讞讟讗 讜注谞讜讛 讜诇讗 讗转讬 诪讬讟专讗 讘讝讻讜转讬讛 讗诇讗 讘讝讻讜转 讛讛讜讗 讚诪讬讬转讬 讞诪专讗 诇拽讚讜砖讛 讻讜' 讜讬"诇 讘讛讗 讚讛讱 诪诇转讗 讝讜讟专讗 诇讙讘讬 讝讻讜转讗 讚专讘讬 讜讻讛"讙 讗诪专讬谞谉 诇注讬诇 讙讘讬 讚讘专 讚诇讗 讛讜讛 讘砖讘讘讜转讬讛 讚专讘 讻讜' 注"砖: 


讞讘讜讟讜  诪谉 讙讜讚讗 讻讜'. 讚专讘 谞讞诪谉 讞转谞讬讛 讚专"讙 讛讬讛 讗诪专 注诇 注爪诪讜 讞讘讜讟讜 诇讬讛 讻讜' 讻诇讜诪专 讛讜专讬讚讜讛讜 诪讙讚讜诇转讜:





专砖"砖

讙诪专讗 讛砖讜诇讛 讚讙 诪谉 讛讬诐 讻讜'. 讛讙讘讜"讗 诪讘讬讗 讚讘专讬 讛转讜住' 讘驻' 讛注专诇 (驻) 讚讛讬讻讗 讚讗讬讙诇讬 诪诇转讗 诇诪驻专注 诇讗 讞砖讬讘 讛转专讗转 住驻拽 讜讛拽砖讛 注诇讬讛诐 注"砖. 讜讛转讜住' 注爪诪诐 讘谞讚讛 (诪讜 讘) 讘讚"讛 专讬讜"讞 诇讗 住"诇 住讘专讗 讝讜 讜讻讗砖专 讛注讬专 讘讝讛 讛诪诇"诪 讘驻讬"讜 诪讛诇' 住谞讛讚专讬谉 讛"讚:



砖诐 讗诇注讝专 讗讬砖 讘讬专转讗. 讘注"讬 讛讙讬' 讗讬砖 讘专转讜转讗. 讜讻转讘 讛讙讘讜"讗 讚诪砖诪注 讜讜讚讗讬 讚讛讬讛 讘讬诪讬 讛讗诪讜专讗讬诐. 讜讛谞讛 诪爪讗谞讜讛讜 讘诪砖谞讛 (讗讘讜转 驻"讙 诪"讝) 讜砖诐 讗诪专 讚讘专讬诐 诪讻讜讜谞讬诐 诇注讜讘讚讬' 讚讛讻讗 注"砖 讜讻谉 讘住讛"讚 讛讘讬谉 讚讝讛讜 讘注爪诪讜 讛谞讝讻专 讻讗谉. [讜谞讝讻专 讙诐 讻谉 讘注专诇讛 驻"讗 诪"讚 讜讘讟讘讜"讬 驻"讙 诪"讚] . 讜讗讜诇讬 诪砖讜诐 讚诇讗 讛讜讝讻专 讻讗谉 讘砖诐 专讘讬. 讜砖诐 讜讘讘专讬讬转讜转 讛讜讝讻专 讘砖诐 专讘讬 讜诇讻谉 驻住讬拽讗 诇讬讛 诇讛讙讘讜"讗 讚讝讛讜 讗讞专:



砖诐 讻诇 诪讛 讚讗讬讬转讬 讘讗讻诇讘讗 砖讚讬转讬. 谞专讗讛 讚爪"诇 砖讚讬 讜讘注"讬 讛讙讬' 讗住拽讬讛:



专砖"讬 讚"讛 讗"诇. 专"讗. 讻诇 讛讗讜诪专 讚讘专 讘砖诐 讻讜'. 讛讜讗 讘诪讙讬诇讛 (讟讜) 讜砖"谞:



专砖"讬 讚"讛 诇砖诪讜讗诇 讛专诪转讬. 砖讬专讚讜 讙砖诪讬诐 讻讜' 讜讛讟讬诇讜 讻讜'. 讻爪"诇:



专砖"讬 讚"讛 讗转讜 注讘讚讬 讚讘讬 谞砖讬讗讛 讜拽讗 讻讜'. 讻爪"诇:





讛讙讛讜转 讬注讘"抓

讛专讬 讛谉 讛拽讚砖 注诇讬讱. 谞状讘 诇驻讬 砖讛讬讛 诪注砖讛 谞住讬诐. 讜诪状砖 讛拽讚砖 专状诇 讛拽讚砖 爪讚拽讛 诇注谞讬讬诐 (讜注讬' 讘讛讙专"讗 讬讜"讚 住讬壮 专谞"讞 住壮壮拽 讙壮):





讘谉 讬讛讜讬讚注

讗指诪址专: "转旨职讗值谞指讛 转旨职讗值谞指讛, 讛讜止爪执讬讗执讬 驻旨值专讜止转址讬执讱职, 讜职讬止讗讻职诇讜旨 驻旨讜止注植诇值讬 讗址讘旨指讗"!. 谞专讗讛 诇讬 讘住"讚 讻驻诇 讛诇砖讜谉 '转讗谞讛 转讗谞讛' 讚拽讗讬 注诇 讞诇拽 讛讟诪讜谉 讘拽专拽注 讜注诇 讞诇拽 砖诇诪注诇讛 诪谉 讛拽专拽注 讚讛驻讬专讜转 讬讜爪讗讬谉 诪讻讞 砖谞讬讛诐.
讗讜 讬讜讘谉 讚拽讗讬 注诇 讛讗讬诇谉 讜注诇 讛诪讝诇 砖诇讜, 讚讗诪专讜 专讘讜转讬谞讜 讝"诇 (讘专讗砖讬转 专讘讛 讬, 讜) 讗驻讬诇讜 注砖讘 讗讞讚 讬砖 讻讞 专讜讞谞讬 砖讗讜诪专 诇讜 讙讚诇.
讗讜 讬讜讘谉 '讗讘专讛诐 讬爪讞拽' 注讜诇讬诐 诪住驻专 转讗谞讛 [456] 诇讻讱 讗诪专 讘' 驻注诪讬诐 '转讗谞讛 转讗谞讛' 讞讚 诇注讜专专 讘讝讛 讝讻讜转 讗讘专讛诐 讜讬爪讞拽 讜讞讚 诇注讜专专 讘讝讛 讝讻讜转 '讬注拽讘 诇讗讛 专讞诇' 讝讻讜转诐 讬讙谉 注诇讬谞讜 讗诪谉 砖讛诐 讙诐 讻谉 注讜诇讛 诪住驻专诐 转讗谞讛.



专址讞植诪指谞指讗 诇执砖讉职讘旨职注指讱职, 讻旨执讬 讛值讬讻值讬 讚旨职砖讉址讘职注执讬谞指谉 讘旨职专指讱职. 讛拽砖讛 诪讛专砖"讗 讛讜讛 诇讬讛 诇诪讬诪专 诇砖讘注讬讛 诇讘专讱? 讜谞专讗讛 诇讬 讘住"讚 讚讛讜讗 讗诪专 诇讛诐 砖讛讬讛 注讜住拽 讘诪爪讜讛 讗讱 讻讜诇讬 注诇诪讗 讬讚注讬 砖讻专 诪爪讜转 讘讛讗讬 注诇诪讗 诇讬讻讗 谞诪爪讗 驻讬专讜转 讛诪爪讜转 讗讬谉 讝诪谞诐 注转讛 讜诇讻谉 诪爪讗讜 诪拽讜诐 诇转驻讬诇转诐 注诇讬讜 诇讜诪专 讻砖诐 砖讘谞讱 讛砖讘讬注谞讜 驻讬专讜转 拽讜讚诐 讝诪谞诐 讻谉 讛拽讘"讛 讬砖讘讬注讱 砖讻专 诪爪讜转讬讱 砖注砖讬转 讘讬讜诐 讝讛 拽讜讚诐 讛讝诪谉 讚讛讬讬谞讜 砖讬转谉 诇讱 诪谉 讛砖讻专 讘注讜诇诐 讛讝讛 砖讛讜讗 拽讜讚诐 讛讝诪谉.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 诪讗讞专 砖砖诪注 砖讗诪专 讘谞讜 诇转讗谞讛 讛讜爪讬讗讬 驻专讜转讬讱 讜讬讗讻诇讜 驻讜注诇讬 讗讘讗 诪砖诪注 砖讛讜讗 讘拽砖 讘讝讻讜转 讗讘讬讜 讜讛转讗谞讛 讛讜爪讬讗讛 驻讬专讜转讬讛 讘讝讻讜转 讗讘讬讜 注诇 讻谉 谞诪爪讗 讛讜讗 讛注讬拽专 讘讝讛 诇讻讱 讗诪专讜 专讞诪谞讗 诇砖讘注讱, 注讚 讻讗谉 讚讘专讬讜 谞专"讜.



讗指诪址专 诇指讛旨: 讘旨执转旨执讬, 拽指讗 诪职爪址注址专职转旨指讗 诇执讘职专执讬旨指转指讗? 砖讈讜旨讘执讬 诇址注植驻指专值讱职, 讜职讗址诇 讬执讻旨指砖讈职诇讜旨 讘旨指讱职 讘旨职谞值讬 讗指讚指诐!. 讛讗 讚诇讗 拽诇诇讛 砖转讛讗 砖讞讜专讛 讻诪讜 砖讻转讘 诪讛专砖"讗 讝"诇, 谞专讗讛 诇讬 讘住"讚 诪驻谞讬 砖诇讗 专爪讛 诇砖谞讜转 讛讟讘注 诇讛住讬专 诪诪谞讛 讛讬讜驻讬 砖谞讘专讗转 讘讜 讚讛讗 讛讜讗 注爪诪讜 讻注住 注诇 讘谞讜 讘注讘讜专 砖讛讟专讬讞 诇注砖讜转 砖讬谞讜讬 讛讟讘注 讜讗讬讱 讛讜讗 讬注砖讛 讻谉 讗讘诇 诪讛 砖讗诪专 砖转讞讝讜专 诇注驻专讛 讗讬谉 讝讛 砖讬谞讜讬 讛讟讘注 讻讬 住讜祝 讗讚诐 诇诪讜转 讜讝讛 讚专讱 讻诇 讗讚诐 讜讻诪讜 砖讗诪专讜 (讘专讻讜转 讬讝.) 讜讛讻诇 诇诪讬转讛 注讜诪讚讬谉, 讜驻砖讜讟.



讛址讜职讬指讗 诇值讬讛旨 讛址讛讜旨讗 讞址诪职专指讗, 讻旨址讚 讛植讜指讛 讗址讙职专值讬 诇指讛旨 讜讻讜'.. 注讬讬谉 讘讚讘专讬 专讘讬谞讜 讛讗专"讬 讝"诇 讘砖注专 讟注诪讬 讛诪爪讜转 讘讻讜谞转 讛讗讻讬诇讛 诪讛 砖讗诪专 注诇 注谞讬谉 讞诪讜专讜 砖诇 专讘讬 驻谞讞住 讘谉 讬讗讬专 讚注诇讬讜 讗诪专讜 讘讙诪专讗 (砖讘转 拽讬讘:) 讗诪专 专讘讬 讝注讬专讗 讗谞讜 讻讞诪讜专讬诐 讜诇讗 讻讞诪讜专讜 砖诇 专讘讬 驻谞讞住 讘谉 讬讗讬专 讬注讜讬谉 砖诐. 讜讛谞讛 讘讜讚讗讬 讙诐 讞诪讜专 砖诇 专讘讬 讬讜住讬 讚诪谉 讬讜拽专转 讛讬讛 诪转讜拽谉 讻讞诪讜专讜 砖诇 专讘讬 驻谞讞住 讘谉 讬讗讬专 讜诇讻谉 讗诇 转转诪讛 注诇 讚讘专讬诐 讗诇讜 讚讛诐 讜讚讗讬 讻驻砖讜讟谉.



讗直诇执讬注侄讝侄专 讗执讬砖讈 讘旨址专职转旨讜止转指讗, 讻旨址讚 讞植讝讜旨 诇值讬讛旨 讙旨址讘旨指讗值讬 爪职讚指拽指讛, 讟指砖讈讜旨 诪执讬谞值讬讛旨 讜讻讜'.. 讗祝 注诇 讙讘 讚讘讗讜砖讗 讛转拽讬谞讜 讗诇 讬讘讝讘讝 讬讜转专 诪讞讜诪砖 (讻转讜讘讜转 谞.), 讛讜讗 讛讬讛 拽讜讚诐 转拽谞转 讗讜砖讗 讜讛讜讗 讛谞讝讻专 讘诪砖谞讛 讚讗讘讜转. 讜专讗讬转讬 诇讛讙讗讜谉 讙讘讜专讜转 讗专讬 讝"诇 砖讻转讘 诪砖诪注 讜讚讗讬 讚讗诇注讝专 讗讬砖 讘专转讜转讗 讛讜讛 讘讬诪讬 讛讗诪讜专讗讬诐 讜讘转专 转拽谞转 讗讜砖讗 讛讜讛 讬注讜讬谉 砖诐. 讜讝讛 转讬诪讗 诪谞讗 诇讬讛 讛讗 讜讗诪讗讬 诇讗 讝讻专 砖专 讚砖诪讜 讛讟讜讘 谞讝讻专 讘讗讘讜转 注诐 讛转谞讗讬诐.



驻旨指砖讈 讙旨址讘旨值讬讛旨 讞址讚 讝讜旨讝指讗, 讗指讝址诇 讝指讘址谉 讘旨值讬讛旨 讞执讟旨值讬 讜职讗址住旨执讬拽. 讬砖 诇讛拽砖讜转 讜讻讬 讛讬讛 诇讜 爪讜专讱 诇拽谞讜转 讞讟讬诐 诇讘讬转讜? 讛诇讗 讛讜讗 讛诇讱 诇拽谞讜转 谞讚讜谞讬讬讗 讘砖讘讬诇 讛谞砖讜讗讬谉 讜讻讬讜谉 讚谞转谉 讛诪注讜转 诇诪爪讜讛 讜诇讗 谞砖讗专 诇讜 讗诇讗 讝讜讝 讗讞讚 讬砖讗专 讘讻讬住讜 讜讬诇讱 诇讘讬转 诪讚专砖讜!
讜谞专讗讛 诇讬 讘住"讚 讚讗诇讜 讛讞讟讬诐 拽谞讗诐 诇爪讜专讱 讛谞讬砖讜讗讬谉 砖诇 讘转讜 砖爪专讬讱 诇讗驻讜转 诇讞诐 诇住注讜讚转 讛讗讜专讞讬谉 讜拽专讜讘讬诐 讜讛专讗讛 讘讝讛 讙讜讚诇 讘讟讞讜谞讜 讘讛砖讬"转 讚讜讚讗讬 讬诪爪讬讗 诇讜 诪注讜转 诇谞讚讜谞讬讬讗 砖诇 讘讬转讜 注转讛 讘诪讝讜诪谉 讜讬注砖讛 诇讛 讛谞砖讜讗讬谉 讘拽专讜讘 讚讗讝 讛讞讬讟讬诐 讛诐 爪专讬讻讬谉 诇注转 注转讛 诇住注讜讚转 讛谞砖讜讗讬谉.



讞址讝职讬指讗 讗址讻职诇址讘旨指讗 讚旨职诪址诇职讬指讗 讞执讟旨值讬, 讜职拽指讗 谞址驻职拽指讗 讘旨职爪执谞讜止专指讗 讚旨职讚指砖讈指讗, 讜职诇指讗 诪执讬驻职转旨址讞 讘旨指讘指讗 诪值讞执讟旨值讬. 谞专讗讛 诇讬 讘住"讚 讛讟注诐 砖谞注砖讛 讛谞住 讙讚讜诇 讻诇 讻讱 砖诇讗 谞砖讗专 讘讞诇诇 讛讗讻诇讘讗 讗讜讬专 专讬拽诐 讗驻讬诇讜 砖讬注讜专 讗爪讘注, 讛讬讬谞讜 诪讚讛 讻谞讙讚 诪讚讛 砖讛讜讗 谞转谉 爪专讻讬 谞砖讜讗讬谉 砖诇 讬转讜诐 讜讬转讜诪讛 讘砖诇讬诪讜转 砖诇讗 讛讬讜 爪专讬讻讬谉 诇讙讘讜转 讗驻讬诇讜 讝讜讝 讗讞讚 讚讛讗 诇拽讞讜 讻诇 讛爪专讬讱 诇讛诐 讜谞砖讗专 讗爪诇讜 讝讜讝 砖诇讗 讛讬讛 爪专讬讱 诇讛诐 注诇 讚专讱 砖谞讗诪专 (专讜转 讘, 讬讚) 讜址转止旨讗讻址诇 讜址转执旨砖职讉讘址旨注 讜址转止旨转址专, 诪讛讬讻谉 谞讜讚注 讜转砖讘注? 诪砖讜诐 讜转讜转专! 讜讻谉 讻讗谉, 讜诇讻谉 诪讚讛 讻谞讙讚 诪讚讛 讘讗讛 讛讘专讻讛 砖诇 讛谞住 讜诪讬诇讗讛 讗转 讛讗讻诇讘讗 讻讜诇讛 砖诇讗 谞砖讗专 讞诇诇 专讬拽谉 讗驻讬诇讜 讻讚讬 讗爪讘注.



讛指注植讘讜止讚指讛, 讛植专值讬 讛值诐 讛侄拽职讚旨值砖讈 注指诇址讬执讱职, 讜职讗值讬谉 诇指讱职 讘旨指讛侄诐, 讗侄诇旨指讗 讻旨职讗侄讞指讚 诪值注植谞执讬旨值讬 讬执砖讉职专指讗值诇. 驻讬专砖 专砖"讬 讝"诇 诪砖讜诐 讚诪注砖讛 谞住讬诐 讛讜讗 讜讗住讜专 诇讬讛谞讜转 诪诪注砖讛 谞住讬诐 注讬讬谉 砖诐. 讛谞讛 讘住讛"拽 '讘旨侄谉 讗执讬砖讈 讞址讬' 讘驻专砖转 讻讬 转讘讗 讛拽砖讬转讬 诇驻讬 讝讛 讗讬讱 讗诇讬讛讜 讝讻讜专 诇讟讜讘 谞讛谞讛 诪诪注砖讛 谞住讬诐 讗爪诇 讛爪专驻转讬转 讘讻讚 讛拽诪讞 讜爪驻讞转 讛砖诪谉? 讜讬砖 讘讝讛 转讬专讜爪讬诐, 讜讘讻诇诇 转讬专爪转讬 讘住"讚 讚讛转诐 讗讬谉 讛谞住 谞专讗讛 讻诇 讻讱 讘讞讜砖 讛专讬讗讜转 讚讗讜转讜 讛拽诪讞 砖讘讻讚 讜讛砖诪谉 砖讘爪驻讞转 诇讗 谞讜住驻讜 注诇 砖讬注讜专 砖讛讬讜 讘转讞讬诇讛 讗诇讗 专拽 讻诇 驻注诐 砖转讘讜讗 讛爪专驻转讬转 诇讬拽讞 拽诪讞 诪谉 讛讻讚 讜砖诪谉 诪讛爪驻讞转 谞砖诇诐 讛讞住专讜谉 砖诇 砖讬注讜专 谞讟讬诇转讛 转讻祝 讜诪讬讚 讘讛住专转 讬讚讛 讝讛 讬讜爪讗 讜讝讛 谞讻谞住 讘诪拽讜诪讜 讻讛专祝 注讬谉 讜诇讗 谞讬讻专 讻诇 讻讱 讛讞住专讜谉 讜讛诪诇讜讬 诇诪专讗讛 注讬谞讬诐 诪讛 砖讗讬谉 讻谉 讗爪诇 专讘讬 讗诇讬注讝专 讛谞讬讞 住讗讛 讜诪爪讗 注砖专转 讗诇驻讬诐 住讗讬谉 讚诪注砖讛 讛谞住 讛诐 讘注讬谉.
讜讘讝讛 驻专砖转讬 砖诐 讘住"讚 (讚讘专讬诐 讻讞, 讞) 讬职爪址讜 讛殖' 讗执转职旨讱指 讗侄转 讛址讘职旨专指讻指讛 讘址旨讗植住指诪侄讬讱指, 驻讬专讜砖 讗讞专 砖转谞讬讞 讛讞讬讟讬诐 讘讗讜爪专 讜诇讗 讘注讜讚诐 诪讞讜讘专讬诐 讘拽专拽注 讻讚讬 砖诇讗 转讟专讞 讘讬转专讜谉 讛讘专讻讛 讘拽爪讬专讛 讜讚讬砖讛 讜转讬拽讜谉 讜讛讘讗讛 讜讗诐 转讗诪专 讝讛 讛讬转专 诪注砖讛 谞住 讛讜讗 讜讗讬谉 谞讛谞讬谉 诪诪注砖讛 谞住讬诐? 诇讝讛 讗诪专 讜旨讘职讻止诇 诪执砖职讈诇址讞 讬指讚侄讱指 讚讗讬谞讜 谞讬讻专 讬转专讜谉 讛讘专讻讛 讘讞讜砖 讛专讬讗讜转 讗诇讗 讬讛讬讛 讬转专讜谉 讛讘专讻讛 讘讻诇 注转 砖转砖诇讞 讬讚讬讱 讘讗讜爪专 讗诐 转讟讜诇 住讗讛 讬转诪诇讗 讘诪拽讜诪讛 注诇 讚专讱 砖讗诪专谞讜 讗爪诇 讛爪专驻转讬转 讘讘专讻转 讗诇讬讛讜 讝讻讜专 诇讟讜讘.
讜讗讬谉 诇讛拽砖讜转 讻讬讜谉 讚诇讗 专爪讛 诇讬讛谞讜转 诪诪注砖讛 谞住讬诐 讗诪讗讬 讗诪专 诇讗砖转讜 砖讬砖 诇讛 讘讛诐 砖讬注讜专 拽讟谉 讻砖讬注讜专 诪转谞转 注谞讬讬诐? 讚谞专讗讛 讜讚讗讬 讘讗诪转 讛讜讗 讬砖 诇讜 讞诇拽 诪砖诇讜 讘讗诇讜 讛讞讬讟讬诐 讜讛讜讗 讛讞讬讟讬诐 砖拽谞讛 讘讝讜讝 讜讘注讘讜专 讞诇拽 讝讛 砖讗讬谞讜 讘谞住 讗诪专 诇讛 砖转讬拽讞 砖讬注讜专 拽讟谉 讻砖讬注讜专 诪转谞讛 诇讗讞讚 诪谉 讛注谞讬讬诐.
讜讘住驻专 讗讚诪转 拽讜讚砖 (讞诇拽 讘' 讘讞讜砖谉 诪砖驻讟 住讬诪谉 讙') 谞砖讗诇 讘专讗讜讘谉 讜砖诪注讜谉 砖讛讟讬诇讜 诇讻讬住 讝讛 诪谞讛 讜讝讛 诪谞讛 讜谞砖转转驻讜 讚讻诇 专讬讜讞 砖讬专讜讬讞讜 讬讛讬讛 诇讗诪爪注 讞讜抓 诪诪爪讬讗讛 砖讗诐 讬诪爪讗 讗讞讚 诪讛诐 诪爪讬讗讛 转讛讬讛 诇注爪诪讜 讜讗讬谉 诇砖讜转驻讜 讞诇拽 讘讛. 讜拽谞讜 住讞讜专讜转 讜讘讻诇诇 拽谞讜 砖诪谉 讝讬转 讛专讘讛 砖讛讬讛 讘讝讜诇 讜讛谞讬讞讜 讛砖诪谉 讘讘讬转讜 砖诇 专讗讜讘谉 讜讬讛讬 讛讬讜诐 谞讻谞住讛 讗砖转 专讗讜讘谉 诇诪专转祝 砖讛讬讛 讘讜 讛砖诪谉 砖诇 讛砖讜转驻讜转 讜专讗转讛 讻讚 讗讞讚 诪讛砖诪谉 砖诇 讛砖讬转讜祝 砖讛讬讛 诪驻注驻注 讜讬讜爪讗 讘讚讜驻谞讬 讛讻诇讬 讜讛专讙讬砖讛 讘讚讘专 砖诪注砖讛 谞住 讛讜讛 讜讛讘讬讗讛 讻讚讬诐 专讬拽讬诐 讜诪讬诇讗转诐 注讚 砖诇讗 谞诪爪讗 讗转讛 注讜讚 讻诇讬 讜讬注诪讜讚 讛砖诪谉! 注诇 讻谉 讘讗 专讗讜讘谉 诇砖讗讜诇 讗诐 讬砖 诇砖讜转驻讜 讞诇拽 讘砖诪谉 讛谞讜住祝 讻讬讜谉 砖转讜住驻转 讝讛 讘讗 诪讙讜祝 讛砖讬转讜祝 讗讜 讗诐 讬讛讬讛 谞讬讚讜谉 砖诪谉 讝讬转 讝讛 讻诪爪讬讗讛 讜讛专讬 讛讜讗 砖诇讜 讻诪讜 砖讛转谞讜 讘转讞讬诇转 讛砖讬转讜祝?
讜讛砖讬讘 讛专讘 讝"诇, 砖讗讘讜转讬谞讜 住驻专讜 诇谞讜 讘讚讜专讜转 讛专讗砖讜谞讬诐 砖讗讬专注 谞住 讻讝讛 诇讗讞讚 诪讘谞讬 讬砖专讗诇 拽专讜讘 诇谞讜 讛讗讬砖 讘讞爪专 讗砖专 砖诪讜 谞拽专讗 注诇讬讜 注讚 讛讬讜诐 讞讝拽讛 砖诇 专"讗 讘讜谞讙"讬 谞砖诪转讜 注讚谉 讘讘讬转 讗砖专 讛讜讗 转讞转 住讜诇诐 讛注诇讬讜谉 讗砖专 讛讬讛 讚专 讘讜 讛专"讗 讛谞讝讻专 讜讗砖转讜 砖诇 讛专"讗 讛谞讝讻专 谞注砖讛 谞住 注诇 讬讚讛 讜讛专讙讬砖讛 讘讚讘专 讜诇讗 讛讜讚讬注讛 诇讘注诇讛 讜住讬驻拽讛 诪讗讜转讜 砖诪谉 诇讻诇 爪专讻讬 讘讬转讛 讬"讚 砖谞讬诐! 讜诇注谞讬谉 讚讬谞讗 砖诇 住驻拽 讛砖讗诇讛 讛讗专讬讱 讛专讘 砖诐 讘专讗讬讜转 讜驻住拽 讛讚讬谉 砖讝讛 转讜住驻转 讛砖诪谉 讬砖 诇讜 讚讬谉 诪爪讬讗讛 讜讗讬谉 诇砖讜转祝 讞诇拽 讘讜 讗讱 讞讘讬专讬讜 砖诇 讛专讘 讝"诇 讞诇拽讜 注诇讬讜 讜驻住拽讜 砖讬讛讬讛 诇讗诪爪注 讛砖讜转驻讜转, 讬注讜讬谉 砖诐.
讜讛谞讛 讘诪注砖讛 讛谞讝讻专 诇讗 讞砖讜 讛专讘谞讬诐 讛谞讝讻专 讚讗讬谉 诇讬讛谞讜转 诪诪注砖讛 谞讬住讬诐 讗讱 讻驻讬 讛讞讬诇讜拽 讗砖专 注砖讬转讬 讘讬谉 注讜讘讚讗 讚爪专驻转讬转 讜讘讬谉 注讜讘讚讗 讚专"讗 讙诐 讝讜 讛诪注砖讛 讗讬谉 讘讛 讞砖砖 讚讚诪讬 诇注讜讘讚讗 讚爪专驻转讬转 讚讗讬谉 讛专讘讜讬 讛谞注砖讛 注诇 讬讚讬 讛谞住 谞专讗讛 讻诇 讻讱 讘讙诇讜讬 讘讞讜砖 讛专讬讗讜转 讗诇讗 讛讘专讻讛 砖讜专讛 拽诪讗 拽诪讗 讻谞讙讚 讛谞讬讟诇 诪谉 讛讻讚.
讜注讜讚 砖诪注转讬 谞住 讻讬讜爪讗 讘讝讛 砖谞注砖讛 拽讜讚诐 诪讗转讬诐 讜注砖专讬诐 砖谞讛 讘注讬专 讗讞转 砖讛讬讛 讚专 讘讛 讗讚诐 转讜驻专 诪谞注诇讬诐 讗讬砖 转诐 讜讬砖专 讜讚讞讬拽讗 诇讬讛 砖注转讗 讟讜讘讗 讜讘讗 讗爪诇讜 讗诇讬讛讜 讝讻讜专 诇讟讜讘 讜谞转谉 诇讜 讻讬住 讝讛讜讘讬诐 讜讗诪专 诇讜 砖讬拽讞 诪诪谞讜 讘讻诇 讬讜诐 注砖专讛 讗讜 注砖专讬诐 讝讛讜讘讬诐 讜诇讗 讬讞住专 讛讻讬住 讻诇讜诐 讗讱 讘转谞讗讬 砖诇讗 讬诪谞讛 讛讝讛讜讘讬诐 砖讘讻讬住 讜讻谉 注砖讛, 讛讬讛 谞讜讟诇 讘讻诇 讬讜诐 注砖专讛 讗讜 注砖专讬诐 讝讛讜讘讬诐 诪谉 讛讻讬住 注讚 砖诪讬诇讗 讘讝讛 讞诪砖讛 讜砖砖讛 讻诇讬诐 讙讚讜诇讬诐 讜讗讜转讜 讛讻讬住 讛讬讛 谞讜砖讗讜 讘转讜讱 讘讙讚讜 讬讜诪诐 讜诇讬诇讛 讜讘砖讘转 讜讬讜诐 讟讜讘 讛讬讛 诪爪谞讬注讜 讘转讬讘讛 讜住讜讙专讛 讘诪驻转讞 讜讗讬谞讜 诪讜住专 讛诪驻转讞 诇讗砖转讜 讜诇讗 讙讬诇讛 诇讛 讛讚讘专, 讜讛注讜诇诐 讛讬讜 诪转驻诇讗讬诐 诪讗讚 讗讬讱 谞转注砖专 讝讛 讜讘诪讛 谞转注砖专? 讜讗讬谉 砖讜诐 讘专讬讛 讬讜讚注转 讘讚讘专 讝讛.
驻注诐 讗讞转 诇拽讞讛 讗砖转讜 诪驻转讞 讛转讬讘讛 讘住转专 讜驻转讞讛 讛转讬讘讛 诇专讗讜转 诪讛 讘转讜讻讛 讜讛讻讬住 讛讬讛 讘讛 讜驻转讞讛 讛讻讬住 讜转诪谞讛 讛讝讛讜讘讬诐 砖讘讜 讜转转驻诇讗 注诇 讛讚讘专 讛讝讛 讘拽专讘讛 诇诪讛 讛讬讛 诪住转讬专 讛转讬讘讛 诪诪谞讛 诪讗讞专 砖诇讗 讛讬讛 讘讛 专拽 讻讬住 讗讞讚 诪诇讗 讝讛讜讘讬诐 砖讬注讜专 讗讞讚 诪诪讗讛 诪谉 讛讝讛讜讘讬诐 讛诪住讜专讬诐 讘讬讚讛 讜注诇 诪讛 讻诇 讛讞专讚讛? 讜转讗诪专 诇讗讬砖讛: 注诇 诪讛 讛讬讬转 诪注诇讬诐 讛转讬讘讛 诪诪谞讬? 讜讛诇讗 诇讗 讛讬讛 讘讛 讗诇讗 专拽 讻讬住 砖讬砖 讘讜 砖谞讬 诪讗讜转 讝讛讜讘讬诐 讜讗谞讬 讘讬讚讬 诪住讜专 讻诪讛 讗诇驻讬诐 讝讛讜讘讬诐! 讜讬讻讛 讻祝 注诇 讻祝 讜讬讗诪专: 诪讛 注砖讬转! 讻讱 讜讻讱 讛讜讗 讛注谞讬谉 讜注转讛 谞住转诇拽讛 讛讘专讻讛 讜讻谉 讛讬讛 诇讜 砖诪讗讜转讜 讛讬讜诐 诪讛 砖讛讬讛 谞讜讟诇 诪谉 讛讻讬住 诇讗 讛讬讛 诪转诪诇讗 讘诪拽讜诪讜 讜讘注砖专讛 谞讟讬诇讜转 谞转专讜拽谉 讛讻讬住. 注讚 讻讗谉 砖诪注转讬. 讜讛谞讛 讙诐 讘讝讛 谞注砖讛 谞住 讛讘专讻讛 讘讚专讱 讛谞住 砖谞注砖讛 讗爪诇 讛爪专驻转讬转 讜讻讗砖专 讗诪专谞讜.



讗讜止讬 诇址讚旨讜止专 砖讈侄谞旨执转职拽址注 讘旨职讻指讱职. 谞专讗讛 诇讬 讘住"讚 转讬讘转 '讻讱' 诪讜专讛 注诇 讝诪谉 讘讬讟讜诇 诪爪讜转 讛爪讚拽讛 砖讻祝 讛注谞讬 驻转讜讞讛 诇讜诪专 转谞讜 诇讬! 讜讻祝 讛注砖讬专 住转讜诪讛 砖讗讬谞讜 谞讜转谉, 讗讘诇 讗讬 讗驻砖专 诇讜诪专 砖讗讜转讬讜转 讻讱 诪讜专讛 注诇 讝诪谉 砖讛注砖讬专 讻驻讜 驻转讜讞讛 讜讻祝 讛诪拽讘诇 住转讜诪讛 砖讗讬谞讜 专讜爪讛 诇拽讘诇 讻执旨讬 诇止讗 讬侄讞职讚址旨诇 讗侄讘职讬讜止谉 诪执拽侄旨专侄讘 讛指讗指专侄抓 讜转诪讬讚 转诪爪讗 讻祝 驻转讜讞讛 诇拽讘诇 讜专拽 讛注砖讬专 讻驻讜 住转讜诪讛 诇讘诇转讬 讬转谉 讻诇讜诐. 谞诪爪讗 转讬讘转 '讻讱' 砖讛讬讗 讻祝 住转讜诪讛 讜讻祝 驻转讜讞讛 诪讜专讛 砖讛注谞讬 驻转讜讞讛 讬讚讜 诇拽讘诇 讜讛注砖讬专 住转讜诪讛 讬讚讜 诇讘诇转讬 讬转谉.
讜诇讻谉 讘注讘讜专 讘讬讟讜诇 诪爪讜转 讛爪讚拽讛 讛讙砖诪讬诐 谞注爪专讬诐 诪讚讛 讻谞讙讚 诪讚讛 讛诐 谞讜讛讙讬诐 砖讻祝 讛注谞讬 驻转讜讞讛 诇拽讘诇 讜讻祝 讛注砖讬专 住转讜诪讛 诪诇讬转谉 讻谉 讬讛讬讛 诇讛诐 砖驻讜转讞讬诐 讬讚诐 诇拽讘诇 砖驻注 讛诪讟专 讜诪谉 讛砖诪讬诐 讛讻祝 住转讜诪讛 诪诇讬转谉 诪讟专 讜诇讻谉 讻砖专讗讛 砖讛转驻诇诇 注诇 讛讙砖诐 讜诇讗 谞注谞讛 讗诪专 讗讜止讬 诇址讚旨讜止专 砖讈侄谞旨执转职拽址注 讘旨职'讻指讱职' 讚讬讬拽讗 讚讛讬讬谞讜 讘讘讬讟讜诇 诪爪讜转 讛爪讚拽讛 讛专诪讜讝 讘讗讜转讬讜转 '讻讱' 讜讗诪专 砖谞转拽注 专讜爪讛 诇讜诪专 砖讛诐 诪转诪讬讚讬诐 讘讻讱 讜讗驻讬诇讜 讘讚专讱 诪拽专讛 讗讬谉 谞讜转谞讬诐 爪讚拽讛.



(讘诪讚讘专 讟讜, 讻讚) "讜职讛指讬指讛 讗执诐 诪值注值讬谞值讬 讛指注值讚指讛 谞侄注侄砖讉职转指讛 诇执砖讈职讙指讙指讛", 诪指砖讈指诇 诇职讻址诇旨指讛, 讘旨执讝职诪址谉 砖讈侄注值讬谞侄讬讛指 讬指驻讜止转, 讗值讬谉 讻旨指诇 讙旨讜旨驻指讛旨 爪指专执讬讱职 讘旨职讚执讬拽指讛. 拽砖讛 讜讻讬 诇讗 讬砖 注讬谞讬讛 讬驻讜转 讜诪诇讗讛 诪讜诪讬谉? 讜谞专讗讛 诇讬 讘住"讚 拽讗讬 注诇 注讬谉 讛砖讻诇 专讜爪讛 诇讜诪专 注讬谞讬 砖讻诇讛 驻转讜讞讜转 诇讛砖讙讬讞 注诇 讗讬讘专讬诐 砖讘讙讜驻讛 砖讬讛讬讜 诪谞讜拽讬诐 讜诪拽讜砖讟讬诐 讘讻诇 诪讬谞讬 拽讬砖讜讟 讚讗讝 讗驻讬诇讜 讗诐 讬砖 讘讛诐 讗讬讝讛 讞住专讜谉 讬讻住讛 注诇讬讛诐 讛驻专讻讜住 讜拽讬砖讜讟 砖讘讛诐. 讜讻谉 讛谞诪砖诇 讗诐 讛谞砖讬讗讬诐 注讬谞讬 讛注讚讛 驻拽讞讬诐 诇讛砖讙讬讞 注诇 讗谞砖讬 讚讜专诐 讗讬谉 讛诪讜谉 讛注诐 爪专讬讻讬谉 讘讚讬拽讛 讘讬讜诐 爪专讛 讜转讞谞讜谞讬诐 讻谞讛讜讙 讘转注谞讬转 爪讬讘讜专 讚讜讚讗讬 讟讜讘讬诐 讛诐.



讟指专址讞职谞指讗 讜旨诪址讬职转旨执讬谞指讗 讞址诪职专指讗 诇职拽执讚旨讜旨砖讈指讗 讜职讗址讘职讚址诇职转旨指讗. 谞专讗讛 诇讬 讘住"讚 诪讚讛 讻谞讙讚 诪讚讛 讛讜讗 注砖讛 诪爪讜讛 讘讬讬谉 砖讛讜讗 讘住讜讚 讛讙讘讜专讛 讻谞讜讚注 诇讻谉 讛讙砖诪讬诐 砖讛诐 讘住讜讚 讛讙讘讜专讛 讬专讚讜 讘讝讻讜转讜 讚讬讚讜注 诪讛 砖讗诪专 诇注讬诇 诇诪讛 谞拽专讗讜 讙讘讜专讜转 讙砖诪讬诐? 诪驻谞讬 砖讬讜专讚讬诐 讘讙讘讜专讛! 讜讘讜讚讗讬 讝讻讜转 专讘讬谞讜 讛拽讚讜砖 谞驻讬砖 讟讜讘讗 讟驻讬 诪讗讜转讜 讛讗讬砖 讗诇祝 驻注诪讬诐 讜讘讻诇诇 诪讗转讬诐 诪谞讛 讗讱 专爪讜 诪谉 讛砖诪讬诐 诇讛讜讚讬注 诇讘谞讬 讗讚诐 讻讞 讛诪爪讜讛 砖诇 讝讻讜转 讛专讘讬诐.



诪执讬拽职专值讬 讚旨址专职讚旨职拽值讬 讗植谞指讗, 讜旨诪址拽旨职专执讬谞指讗 诇执讘职谞值讬 注植谞执讬旨值讬 讻旨执讘职谞值讬 注址转旨执讬专值讬. 谞专讗讛 诇讬 讘住"讚 诪讚讛 讻谞讙讚 诪讚讛 讛讜讗 讛砖讜讛 注谞讬讬诐 讜注砖讬专讬诐 讘讬讞讚 讬讘讗 讛诪讟专 讘讝讻讜转讜 砖讛诪讟专 诪砖拽讛 讛注谞讬讬诐 讜讛注砖讬专讬诐 讘讛砖讜讜讗讛 讗讞转.
讙诐 注讜讚 讘注讘讜专 砖讛讜讗 诪砖讞讚 讛转讬谞讜拽讜转 讘讚讙讬诐 讻讚讬 砖诇讗 讬爪讟专讱 诇讛讻讜转诐 讬讘讗 讛诪讟专 讘讝讻讜转讜 砖讛讜讗 砖诇讜诐 讘注讜诇诐 讻讬 讘注诇讬 砖讚讜转 讜讻专诪讬诐 砖诪砖拽讬谉 诪谉 讛谞讛专 讛诐 转诪讬讚 讘驻诇讜讙转讗 讝讛 诪讻讛 讗转 讝讛 讘注讘讜专 讛诪讬诐 砖讻诇 讗讞讚 讬专爪讛 诇注爪诪讜 讗讱 讛诪讟专 讬讜专讚 诪诇诪注诇讛 注诇 讻诇 讛砖讚讜转 讘讛砖讜讜讗讛 讗讞转 讜讗讬谉 讗讜诪专 讜讗讬谉 讚讘专讬诐.
讙诐 注讜讚 讛讜讗 砖讬讞讚 讛转谞讜拽讜转 诇诇诪讜讚 转讜专讛 讘讚讙讬诐 砖讛诐 讙讚诇讬诐 讘诪讬诐 讜诪讻讜住讬诐 诪谉 讛注讬谉 讻谉 讬讘讗 讘讝讻讜转讜 讛讙砖诐 砖讬讜爪讗 诪谉 讛讗讬讚讬诐 砖讘讬诐 讜驻注讜诇转讜 诪讻讜住讛 诪注讬谉 讛讗讚诐 讜拽诪讗 拽诪讗 谞讘诇注 讘拽专拽注 讜讗讬谞讜 谞专讗讛.



砖讈址拽职诇讜旨讛指 诇职谞址讞职诪指谉 讜职砖讈址讚职讬讜旨讛指 诪执讙旨讜旨讚指讗 诇职讗址专职注指讗. 讬砖 诇讛拽砖讜转 诇诪讛 讗诪专 '诪讙讜讚讗' 讚讜讚讗讬 诇讗 讛讜讛 讬转讬讘 讗讙讜讚讗! 讜讛讜讛 诇讬讛 诇诪讬诪专 砖讚讬讜讛 诪讗讬讙专讗 诇讗专注讗?
讜谞专讗讛 诇讬 讘住"讚 讚注爪讬专转 讙砖诪讬诐 诪住讬讘转 讛注讜谞讜转 砖谞注砖讜 讻讻讜转诇 诪讘讚讬诇 讘讬谉 讬砖专讗诇 诇讗讘讬讛诐 砖讘砖诪讬诐 讜诇讻讱 爪讜注拽讬谉 讜讗讬谞诐 谞注谞讬诐 讻诪讜 砖谞讗诪专 (讬砖注讬讛讜 谞讟, 讘) 讻执旨讬 讗执诐 注植讜鈥嵵棺犞棺底欁浿蹲� 讛指讬讜旨 诪址讘职讚执旨诇执讬诐 讘值旨讬谞值讻侄诐 诇职讘值讬谉 讗直诇止拽值讬讻侄诐, 讜专讘 谞讞诪谉 讙讝专 转注谞讬转 讜讗诪专 住诇讬讞讜转 讜讜讚讜讬讬诐 讻讚讬 诇住转讜专 讛讻讜转诇 讛讝讛 砖诇 讛注讜谞讜转 讜讻讬讜谉 讚诇讗 谞注谞讛 讘讬专讬讚转 讙砖诪讬诐, 砖诪注 诪讬谞讛 讚讛讻讜转诇 注讜讚谞讜 拽讬讬诐 讜诪驻住讬拽 注诇 讻谉 讗诪专 '砖讈址讚职讬讜旨讛指 诇职谞址讞职诪指谉 诪执讙旨讜旨讚指讗 诇职讗址专职注指讗' 专讜爪讛 诇讜诪专 诪谉 讻讜转诇 砖诇 讛注讜谞讜转 砖讘讗 诇住转专讜 讜诇讛驻讬诇讜 讜诇讗 谞住转专 讗诇讗 谞砖讗专 注讜诪讚 讘诪拽讜诪讜.
讗讜 讬讜讘谉 讛讞讻诪讬诐 谞拽专讗讬诐 讞讜诪讛, 砖讛诐 讻讞讜诪讛 诇讬砖专讗诇 诇讛讙讬谉 注诇讬讛诐 讜诇讻谉 讻讬讜谉 砖诇讗 讛讬讛 讻讞 诇讛讙讬谉 注诇讬讛诐 讘爪专讛 讝讜 讗诪专 砖讈址讚职讬讜旨讛指 诪执讙旨讜旨讚指讗 专讜爪讛 诇讜诪专 转砖诇讬讻讜 讗讜转讜 诪转讜讗专 讛讙讜讚讗 砖讛讬讛 诇讜 讻讬 注转讛 谞专讗讛 砖讗讬谞讜 讞讜诪讛 诇讬砖专讗诇.
讗讜 讙旨讜旨讚指讗 讘讛驻讜讱 讗转讜讜谉 讚旨讜止讗值讙 砖讛讬讛 诇讘讜 讚讜讗讙 注诇 爪专转 讬砖专讗诇 讜注转讛 砖诇讗 讛讜注讬诇 讘转驻诇转讜 讻讚讬 诇爪讗转 诪讚讗讙转讜 讗诪专 '砖讈址讚职讬讜旨讛指 诪执讙旨讜旨讚指讗' 专讜爪讛 诇讜诪专 转砖诇讬讻讜 讗讜转讜 诪讚讗讙转讜 砖注讜诪讚 讘讛 注讚 '讗址专职注指讗' 砖诇讗 讛讜注讬诇 讘讚讗讙转讜 讻诇讜诐 讜诇讗 注砖讛 转讜注诇转 讘讝讛.





讘谞讬讛讜

讗指诪址专 诇职讛讜旨: 讛指注植讘讜止讚指讛, 砖讈侄讛值谉 拽讜止讚职诪执讬谉 诇职讘执转旨执讬. 拽砖讗 诇诪讛 讛讜爪专讱 诇讛砖讘注? 讜注讜讚 诇诪讛 讛讜讚讬注诐 砖讛讜讗 讛讬讛 讛讜诇讱 诇拽谞讜转 谞讚讜谞讬讛 诇讘转讜 讜诇诪讛 诇讗 讗诪专 讗谞讬 讗转谉 讻诇 诪讛 砖爪专讬讱 诇讛诐?
讜谞专讗讛 诇讬 讘住"讚 讚讞砖砖 驻谉 讛诐 爪专讬讻讬谉 注砖专讛 讜讬讗诪专讜 诇讜 讞诪砖讛 讻讚讬 砖诇讗 诇讛讻讘讬讚 注诇讬讜 讜讬拽讞讜 讛砖讗专 诪谉 讗谞砖讬诐 讗讞专讬诐 讗讱 讻讬讜谉 砖谞砖讘注 砖讛诐 拽讜讚诪讬谉 诇讘转讜 诪讜讻专讞 砖讬转谉 诇讛诐 讻诇 爪专讻谉 诪诪注讜转 讗诇讜 砖讘讬讚讜 讻讚讬 诇拽讬讬诐 砖讘讜注转讜.
讜讛讗 讚诇讗 讗诪专 讗谞讬 讗转谉 讻诇 爪专讻谉, 谞专讗讛 诇讬 诪驻谞讬 砖诇讗 专爪讛 砖讬讛讬讛 注诇讬讜 谞讚专 讗驻讬诇讜 砖注讛 讗讞转 讚讞砖 砖诪讗 诪注讜转 砖讘讬讚讜 讛诐 注砖专讛 讜爪专讬讱 诇讛诐 砖谞讬诐 注砖专 讜讗诐 讻谉 讗祝 注诇 驻讬 砖讛讜讗 谞讜转谉 讛注砖专讛 转讻祝 谞砖讗专讜 注诇讬讜 讛砖谞讬诐 讘转讜专转 谞讚专 注讚 砖讬诇讱 讜讬讘讬讗 讗讜转诐 诪讛讘讬转 讜诇讗 专爪讛 讘讻讱, 讜诇讻谉 诇讗 讗诪专 讗谞讬 讗转谉 讻诇 爪专讻谉 讗诇讗 讗诪专 砖讛诐 拽讜讚诪讬谉 诇讘转讬 砖谞诪爪讗 诇讗 讛拽讚讬砖 诇爪讚拽讛 讗诇讗 专拽 诪注讜转 砖讛讬讜 讘讬讚讜 砖讛讬讛 讛讜诇讱 诇讬拽讞 讘讛诐 谞讚讜谞讬讛 诇讘转讜 讜讗诐 爪专讬讱 诇讛诐 注讜讚 砖谞讬诐 诇讗 谞转讞讬讬讘 诇讬转谉 诇讛诐 讜谞诪爪讗 砖诇讗 谞注砖讛 注诇讬讜 谞讚专 讻讬 诪注讜转 讗诇讜 砖讘讬讚讜 讛讜讗 谞讜转谉 诇讛诐 转讻祝.
讜注讜讚 谞专讗讛 诇讬 讘住"讚 讛讗 讚讗诪专 讛值诐 拽讜止讚职诪执讬谉 诇职讘执转旨执讬 讜诇讗 讗诪专 讗谞讬 讗转谉 诇讛诐 讻诇 诪注讜转 讗诇讜 砖讘讬讚讬, 讛讬讬谞讜 讻讚讬 砖诇讗 讬拽砖讜 注诇讬讜 讗讬讱 注讜砖讛 讻谉 诇转转 诪注讜转 讗诇讜 砖讛讻讬谉 诇讘转讜 讜转砖讗专 讘转讜 专讬拽诐? 讜讘讜讚讗讬 诇讗 谞讬讞讗 拽诪讬 砖诪讬讬讗 诇诪注讘讚 讛讻讬! 讜讻讘专 讝讻转讛 讘讛诐 讘转讜 砖讛专讬 讛讜讗 诇拽讞 讛诪注讜转 讻讚讬 诇拽谞讜转 诇讛 讘讛诐 讛谞讚讜谞讬讛, 讜讗讬讱 转砖讗专 专讬拽诐? 讚讗驻砖专 讬讜讚注讬诐 砖讗专住 讗转 讘转讜 讜讘讗 诇砖讜拽 讘砖讘讬诇讛 诇讻谉 讗诪专 诇讜 诇砖讜谉 讚诪砖诪注 诪讬谞讬讛 砖诇讗 转砖讗专 讘转讜 专讬拽诐, 讗诇讗 讛讜讗 讬砖 诇讗诇 讬讚讜 诇拽谞讜转 谞讚讜谞讬讛 讙诐 诇讘转讜 讻讬 讬砖 诇讜 诪诪讜谉 讘讘讬转讜 讜专拽 讗诇讜 讬讛讬讜 拽讜讚诪讬谉 诇讘转讜 砖转拽谞讜 诇讛诐 诪讗诇讜 讛诪注讜转 讛诪讝讜诪谞讬诐 诇注转 注转讛 讜讗谞讬 讗诇讱 诇讘讬转 讜讗讘讬讗 诪注讜转 讗讞专讬诐 讘砖讘讬诇 讘转讬 讜谞诪爪讗 诇讗讬砖 讘讬谞诐 诇讘讬谉 讘转讬 讗诇讗 专拽 讛拽讚讬诪讛 讗讱 讘注谞讬谉 讛谞讚讜谞讬讛 讻讜诇诐 砖讜讬诐 讻讬 讙诐 诇讘转讜 讬拽谞讛 谞讚讜谞讬讛.


驻旨指砖讈 讙旨址讘旨值讬讛旨 讞址讚 讝讜旨讝指讗, 讗指讝址诇 讝指讘址谉 讘旨值讬讛旨 讞执讟旨值讬 讜职讗址住旨执讬拽. 驻专砖转讬 讘住讛"拽 讘侄旨谉 讬职讛讜止讬指讚指注 砖讗讜转诐 讛讞讟讬诐 拽谞讛 讗讜转诐 诇爪讜专讱 讛谞砖讜讗讬谉 砖诇 讘转讜 注讬讬谉 砖诐. 讜爪专讬讱 诇讛讘讬谉 诇诪讛 讛转讞讬诇 讘爪专讻讬 讛谞砖讜讗讬谉 诇拽谞讜转 讞讟讬诐 讜诇讗 注砖讛 讛转讞诇讛 讘讚讘专 讗讞专 讛爪专讬讱 诇谞砖讜讗讬谉?
讜谞专讗讛 诇讬 讘住"讚 讛转讞讬诇 讘讞讟讬诐 诇住讬诪谉 讟讜讘 讻讬 诪讛讞讟讬诐 注讜砖讬谉 诇讞诐 讜讛讘转 讻讬讜谉 砖谞砖讗转 谞拽专讗转 讘砖诐 诇讞诐 讚讻转讬讘 (讘专讗砖讬转 诇讟, 讜) 讻执旨讬 讗执诐 讛址诇侄旨讞侄诐 讗植砖侄讈专 讛讜旨讗 讗讜止讻值诇, 讜讙诐 讘注讘讜专讛 转转讘专讱 注住转 讛诇讞诐 讘讘讬转 讜诇讻谉 诪谞讛讙 注讬专谞讜 讘讙讚讗讚 砖诪讚诇讬拽讬谉 诇驻谞讬 讛讻诇讛 谞专 讗专讜讱 讛专讘讛 砖诇 砖注讜讛 讜转讜讞讘讬谉 讛谞专 讛讝讛 讘转讜讱 讻诇讬 砖讛讜讗 诪诇讗 讞讬讟讬诐 诇住讬诪谉 讟讜讘.
讗讜 讬讜讘谉 讘住"讚 讛讟注诐 注诇 驻讬 诪讛 砖讗诪专讜 讘讙诪专讗 讚谞讚讛 (谞讬讚讛 诪讛:) 砖谞转谉 讛拽讚讜砖 讘专讜讱 讛讜讗 讘讬谞讛 讬转讬专讛 讘讗砖讛 讬讜转专 诪讘讗讬砖 讜讻转讘讜 讛诪驻专砖讬诐 讝"诇 讛讻讜谞讛 讚讞讬讜讘 讛诪爪讜转 转诇讜讬 讘砖诇讬诪讜转 讛讛讘谞讛 讗爪诇 讛讗讚诐, 讜讛讬讗 诪转讞讬讬讘转 讘诪爪讜转 砖谞讛 讗讞转 拽讜讚诐 讛讝讻专, 讜诇讻谉 讘讞专 诇讛拽讚讬诐 拽谞讬讬转 讛讞讬讟讬诐 诇爪讜专讱 谞砖讜讗讬 讘转讜 拽讜讚诐 讻诇 砖讗专 讚讘专讬诐 诇专诪讜讝 注诇 讬转专讜谉 砖讬砖 诇讛 诇讗砖讛 讘讘讬谞讛 讬转讬专讛 讛谞讝讻专 讜讛讘讬谞讛 谞专诪讝讛 讘讞讟讬诐 讻讬 讞讟讬诐 注讜诇讛 诪住驻专 讘讬谞讛 [67].
讜讘讗讜驻谉 讗讞专 谞专讗讛 诇讬 讘住"讚 诪讛 砖拽谞讛 诇爪讜专讱 谞砖讜讗讬 讘转讜 讛讞讟讬诐 转讞诇讛 讻讬 讞讟讬诐 讛讜讗 诇住讬诪谉 讟讜讘 讬注谉 讚讛讞讟讬诐 讗砖转谞讜 诇诪注诇讬讜转讗 讚讘注讜讚诐 讞讟讬诐 诪讘专讻讬诐 注诇讬讛诐 讘讜专讗 驻专讬 讛讗讚诪讛, 讜讻讬讜谉 讚讗砖转谞讜 讚讟讞谞讜诐 讜讗驻讜诐 诇讞诐 讛讜讬 讛砖讬谞讜讬 诇诪注诇讬讜转讗 讚诪讘专讻讬诐 注诇讬讛诐 讛诪讜爪讬讗 诇讞诐 诪谉 讛讗专抓 讜讘讜专讗 诪讬谞讬 诪讝讜谞讜转, 诪讛 砖讗讬谉 讻谉 讻诇 驻专讬 砖讘注讜诇诐 讛谉 注抓 讛谉 讗讚诪讛 诪诇讘讚 讛注谞讘讬诐 讗砖转谞讜 诇讙专讬注讜转讗, 讚拽讜讚诐 诪讘专讻讬诐 注诇讬讛诐 讘专讻转谉 讜讻讬讜谉 讚讗砖转谞讜 诪讘专讻讬诐 注诇讬讛诐 砖讛讻诇 讜讚讜讙诪讛 诇讞讬讟讬诐 讚讗砖转谞讜 诇诪注诇讬讜转讗 转诪爪讗 讘讗砖讛 讚讘注讜讚讛 讘讘讬转 讗讘讬讛 讛讬讗 讘转讜诇讛 讜讗讬谞讛 专讗讜讬讛 诇讛专讬讜谉 讜讻讬讜谉 讚谞砖讗转 讚谞砖讘专讜 讘转讜诇讬讛 讛讬讗 专讗讜讬讛 诇讛专讬讜谉 讜转讘讬讗 讘谞讬诐 谞诪爪讗转 讗砖转谞讬转 诇诪注诇讬讜转讗 注讜讚 谞诪讬 讘注讜讚讛 讘讘讬转 讗讘讬讛 讛讬讗 讟驻诇讛 讜谞讝讜谞转 讘转讜专转 爪讚拽讛 诪讗讘讬讛 讜讻讬讜谉 讚谞砖讗转 谞注砖讬转 讘注诇转 讛讘讬转 讜讛讻诇 诪转讘专讱 讘注讘讜专讛. 讜讬砖 讻诪讛 转讜注诇讬讜转 讘讬谉 拽讜讚诐 谞砖讜讗讬讛 诇讘讬谉 讗讞专 谞砖讜讗讬讛 讜诇讻谉 注讚讘专 讝讛 讙诐 讻谉 讬转讬讬砖讘 诪谞讛讙 注讬专谞讜 砖转讜讞讘讬谉 诇讛 谞专 讗专讜讱 讘转讜讱 讛讞讬讟讬诐 砖诪讗讬专 讜诪讚诇讬拽 砖诐.


讻旨址诪旨指讛 讗执讬讻旨指讗 讘旨值讬谉 砖讈职诪讜旨讗值诇 讛指专指诪指转执讬 诇执讬讛讜旨讚指讛 讘旨侄谉 讙旨址诪职诇执讬讗值诇. 讬砖 诇讛拽砖讜转 诪讛 讞讬讚讜砖 讝讛 砖砖诪讜讗诇 讘拽砖 诪讟专 砖诇讗 讘讝诪谞讜 讜谞注谞讛 讜讛讜讗 讘拽砖 讘讝诪谞讜 讜诇讗 谞注谞讛, 讚讛讗 讜讚讗讬 讗讬讻讗 诪注诇讜转 讟讜讘讗 讘讬谞讜 诇讘讬谉 砖诪讜讗诇 讛诪诇讱 注"讛 砖讛讬讛 谞讘讬讗 讙讚讜诇 讜砖讜驻讟 讙讚讜诇 讜砖拽讜诇 讻诪砖讛 讜讗讛专谉 讜讛讜讗 讛讬讛 讘讝诪谉 讛转谞讗讬诐 讜讻讘专 讗诪专讜 (砖讘转 拽讬讘:) 讗诐 专讗砖谞讬诐 讻诪诇讗讻讬诐 讗谞讜 讻讘谞讬 讗讚诐, 讜诇讻谉 讗诐 谞注砖讛 讛驻专砖 讘讬谞讬讛诐 讘注谞讬谉 讬专讬讚转 讛诪讟专 讗讬谉 讝讛 讞讬讚讜砖! 讜注讜讚 讛讜讛 诇讬讛 诇诪讬诪专 讻诪讛 讗讬讻讗 讘讬谉 讚讜专 砖诪讜讗诇 讛专诪转讬 诇讚讜专 讬讛讜讚讛 讘谉 讙诪诇讬讗诇 讻讬讜谉 讚诪住讬讬诐 讜讗诪专 讗讜讬 诇讚讜专 砖谞转拽注 讘讻讱?
讜谞专讗讛 诇讬 讘住"讚 讚讘讗 诇讜诪专 讗诐 讗转诐 专讜讗讬诐 砖砖诪讜讗诇 谞注谞讛 讜讗谞讬 诇讗 谞注谞讬转讬 讗讬谉 讛住讬讘讛 诪砖讜诐 讚讛讜讗 讙讚讜诇 诪诪谞讬 讘转讜专讛 讜讘诪注诇讛 讜讙诐 砖讛讬讛 谞讘讬讗 讚讚讘专 讝讛 讗讬谞讜 诪注讻讘 讬注谉 讚拽讬讬诪讗 诇谉 讬驻转讞 讘讚讜专讜 讻砖诪讜讗诇 讘讚讜专讜 (专讗砖 讛砖谞讛 讻讛:), 讗讱 注讬拽专 讛住讬讘讛 诪驻谞讬 讬转专讜谉 砖讬砖 诇讜 注诇讬 讘注谞讜讛 讜讬专讗讛 讜诇讗 诪砖讜诐 讬转专讜谞讜 注诇讬 讘转讜专讛 讜讘谞讘讜讗讛 砖讗诐 讗谞讬 讛讬讛 诇讬 注谞讜讛 讜讬专讗讛 讻专讗讜讬 讛讬讬转讬 谞注谞讛 讻诪讜讛讜 讗祝 注诇 驻讬 砖讗讬谞谞讬 讞讻诐 讘转讜专讛 讻诪讜讛讜 讜讙诐 讗讬谞谞讬 谞讘讬讗 讻讬 讬转专讜谉 讝讛 砖诇 转讜专讛 讜谞讘讜讗讛 讗讬谞讜 诪注讻讘 讘讚讘专 讝讛 讜专拽 讬转专讜谉 讛注谞讜讛 讜讛讬专讗讛 讛讜讗 讛诪住讘讘.
讜专诪讝 诇讝讛 讘讚讘专讬讜 讛拽爪专讬诐 砖讗诪专 '讻旨址诪旨指讛 讗执讬讻旨指讗 讘旨值讬谉 砖讈职诪讜旨讗值诇 诇执讬讛讜旨讚指讛' 讻讬 诪住驻专 砖讈职诪讜旨讗值诇 砖注"讝 [377] 讜诪住驻专 讬职讛讜旨讚指讛 [30] 砖诇讜砖讬诐, 讜讛讛驻专砖 砖讬砖 讘讬谉 诪住驻专 砖注"讝 诇诪住驻专 砖诇讜砖讬诐 讛讜讗 诪住驻专 砖诪"讝 讻诪谞讬谉 注谞讜讛 讬专讗讛 [347] 砖注讜诇讛 诪住驻专 砖诪"讝. 讜诇讝讛 讗诪专 讻旨址诪旨指讛 讗执讬讻旨指讗 讘旨值讬谉 砖讈职诪讜旨讗值诇 讛指专指诪指转执讬 诇执讬讛讜旨讚指讛 讘旨侄谉 讙旨址诪职诇执讬讗值诇, 讻诇讜诪专 讗诇 转讞砖讘讜 砖讬转专讜谉 转讜专讛 讜谞讘讜讗讛 讛讜讗 讛讙讜专诐 讗诇讗 爪讗讜 讜讞砖讘讜 讛诪住驻专 砖讬砖 讘讬谉 砖诪讜讗诇 诇讬讛讜讚讛 砖讛讜讗 诪住驻专 注谞讜讛 讬专讗讛 讝讛 讛讬转专讜谉 讛讜讗 讛诪住讘讘 讜讙讜专诐.


诪职砖讈址讞执讬讚职谞指讗 诇值讬讛旨 讘旨职讻址讜旨职专值讬, 讜旨诪职砖讈址讚旨址诇职谞指讗 诇值讬讛旨, 注址讚 讚旨职讗指转值讬 讜职拽指专执讬. 谞专讗讛 诇讬 讘住"讚 转专转讬 诪讬诇讬 拽讗诪专 讞讚讗 诪砖讞讚谞讗 诇讬讛 讘讻讜讜专讬 讻讚讬 砖讬讗讛讘 讗讜转讬 讜讬讛讬讛 诇讘讜 谞讜讟讛 讗讞专讬 讜注讜讚 诪砖转讚诇谞讗 诇讬讛 讘讚讘专讬 诪讜住专 诪爪讚 讛讚讙讬诐 讛讗诇讛 注爪诪谉 砖讗讜诪专 诇讜 专讗讛 讘谞讬 讚讙讬诐 讗诇讜 讗讬谞诐 讞讬讬诐 讗诇讗 讘诪讬诐 讜讻讗砖专 讬讜爪讬讗讜诐 诪讛诪讬诐 讬诪讜转讜 讻谉 讘谞讬 讗讚诐 讗讬谉 诇讛诐 讞讬讜转 讗诇讗 讘转讜专讛 讜讻砖驻讜专砖讬诐 诪谉 讛转讜专讛 讬诪讜转讜 讜讻讗砖专 讗诪专 专讘讬 注拽讬讘讛 诇驻驻讜住 讘谉 讬讛讜讚讛 讛诪砖诇 讛讝讛 砖诇 讛讚讙讬诐 讜讻谞讝讻专 讘讙诪专讗 (讘专讻转 住讗.).
讙诐 讗讜诪专 诇讛诐 讻诪讜 讚讙讬诐 讗诇讜 砖讗讬谉 诇讛诐 注驻注驻讬讬诐 讛诪讻住讬诐 讗转 讛注讬谞讬诐 讜讛诐 驻转讜讞讜转 转诪讬讚 讻谉 讘谞讬 讗讚诐 爪专讬讱 砖讬讛讬讜 注讬谞讬讛诐 驻转讜讞讜转 转诪讬讚 讘住驻专 诇诇诪讜讚 转讜专讛 讜诇讗 讬转谞讜 诇注驻注驻讬讬诐 转谞讜诪讛.


讗执讬 诪执砖旨讈讜旨诐 转旨职谞讜旨讬值讬, 讗址谞指谉 注植讚执讬驻执讬谞指谉 诪执讬谞址讬职讛讜旨. 讬砖 诇讛拽砖讜转 诪讛 住讘专讛 讗讬讻讗 诇诪讬诪专 讚注爪讬专转 讙砖诪讬诐 讜讬专讬讚转谉 转诇讜讬讛 讘专讘讜抓 转讜专讛 讻讚讬 砖讬讗诪专 讗谞谉 注讚讬驻谞谉 诪谞讬讬讛讜? 讜诪讛 讟注诐 讬砖 诇转诇讜转 诪谞讬注转 讛讙砖诐 讘讗谞砖讬 讛讚讜专? 讜诪讛 注谞讬谉 讛讚诪讬讜谉 讚拽讗诪专 讗讬谉 讚讜专谉 讚讜诪讛 讬驻讛?
讜谞专讗讛 诇讬 讘住"讚 讚诪爪讬谞讜 砖讬砖 讘转诪专 专诪讝 诇讛转讞讘专讜转 讝讻专 讜谞拽讘讛 讻讬 讛讙专注讬谉 砖诇 讛转诪专 诪爪讚 讗讞讚 讬砖 诇讜 讚诪讬讜谉 讝讻专讜转 诪诪砖 讜诪爪讚 讗讞讚 讬砖 诇讜 讚诪讬讜谉 谞拽讘讜转 诪诪砖 讻讘讬转 专讞诐 诇讗转转讗, 讜讻诪讜 砖讻转讘 讛专讘 讗诪转 诇讬注拽讘 讝"诇 讘诪注专讻转 讛注讬"谉 讗讜转 讚"谉 讘砖诐 诪讛专"讬 爪诪讞 讝"诇 注讬讬谉 砖诐.
讜谞专讗讛 诇讬 讛讟注诐 讘讝讛 讻讬 讛转诪专 专讜诪讝 诇转诇诪讬讚 讞讻诐 讜爪专讬讱 讛讞讻诐 诇讛专讘讬抓 转讜专讛 诇诇诪讚讛 诇讗讞专讬诐 讜诇讗 住讙讬 诇讬讛 讘诇讬诪讜讚 砖诇讜诪讚 诇注爪诪讜 讜讬讚讜注 讻诇 诪砖驻讬注 谞拽专讗 讝讻专 讜讻诇 谞砖驻注 谞拽专讗 谞拽讘讛 讜诇讻谉 转诇诪讬讚讬 讞讻诪讬诐 谞拽专讗讜 谞砖讬诐 讜谞拽专讗讜 讗谞砖讬诐, 砖讘转讞诇讛 爪专讬讱 诇讛讬讜转 讻讗砖讛 谞砖驻注 诪讗讞专讬诐 砖诇讜诪讚 转讜专讛 诪专讘讜转讬讜 讜讗讞专 讻讱 讬讛讬讛 讻讗讬砖 讝讻专 砖诪砖驻讬注 诇讗讞专讬诐 诇诇诪讚诐 转讜专讛 讜诇讻谉 谞专诪讝 讘转诪专 讘讙专注讬谉 砖诇讜 爪讚 讗讞讚 讚讜讙诪转 讝讻专讜转 讜爪讚 讗讞讚 讚讜讙诪转 谞拽讘讜转 诇专诪讜讝 砖爪专讬讱 讛讞讻诐 诇讛讬讜转 讘讜 讚讜讙诪转 讝讻专 讜讚讜讙诪转 谞拽讘讛 讜讘转讞诇讛 讚讜讙诪转 谞拽讘讛 讜讗讞专 讻讱 讚讜讙诪转 讝讻专.
讜讻讗砖专 谞转讘讜谞谉 讬讜转专 谞诪爪讗 砖注砖讛 讛拽讚讜砖 讘专讜讱 讛讜讗 专诪讝 讝讛 砖讬砖 讘转诪专 讙诐 讘讞讟讛 讜砖注讜专讛 砖讛诐 注讬拽专 讛讚讙谉 讻讬 讻诪讜 砖谞诪爪讗 讘讙专注讬谉 讛转诪专 爪讚 讗讞讚 讚讜讙诪转 讝讻专讜转 讜爪讚 讗讞讚 讚讜讙诪转 谞拽讘讜转 讻谉 转诪爪讗 讘讞讟讛 讜砖注讜专讛 讜诇诪讛 讻驻诇 讛专诪讝 讛讝讛 讘讚讙谉 讙诐 讻谉 讜讻讘专 注砖讗讜 讘注讬拽专 讛注抓 砖讛讜讗 讛转诪专?
讜谞专讗讛 讛讬讬谞讜 讟注诪讗 讻讬 讻诪讜 砖爪专讬讱 诇讛讬讜转 诪砖驻讬注 讜谞砖驻注 讘注住拽 讛转讜专讛 讻讚讗诪专谉 讻谉 爪专讬讱 诇讛讬讜转 诪砖驻讬注 讜谞砖驻注 讘爪讚拽讛 讜讙诪讬诇讜转 讞住讚讬诐 讜讛讬讬谞讜 讻讬 讛注砖讬专 讛谞讜转谉 爪讚拽讛 诇注谞讬 讛专讬 讝讛 诪砖驻讬注 讚讜讙诪转 讛讝讻专 讜讗诐 谞讜转谉 讛爪讚拽讛 诇讛转讙讗讜转 讗讬谞讜 谞砖驻注 诪诇诪注诇讛 诪讗讜转讛 爪讚拽讛 讗讘诇 讗诐 讬转谉 诇砖诐 砖诪讬诐 讛专讬 讝讛 谞砖驻注 诪讗讜转讛 爪讚拽讛 诪诇诪注诇讛 讻诪讜 砖讗诪专讜 (讜讬拽专讗 专讘讛 诇讚, 讬) 讬讜转专 诪诪讛 砖讘注诇 讛讘讬转 注讜砖讛 注诐 讛注谞讬, 讛注谞讬 注讜砖讛 注诐 讘注诇 讛讘讬转, 讜谞诪爪讗 讙诐 讘爪讚拽讛 讬砖 诪砖驻讬注 讜谞砖驻注 讜讝讛 谞专诪讝 讘讚讜讙诪讛 砖注砖讛 讛拽讚讜砖 讘专讜讱 讛讜讗 讘讚讙谉 砖讛讜讗 讞讟讛 讜砖注讜专讛 讜谞诪爪讗 诪砖驻讬注 讜谞砖驻注 砖爪专讬讱 诇讛讬讜转 讘转讜专讛 谞专诪讝 讘转诪专 砖讛讜讗 注诇讬讜谉 诪讻诇 讛讗讬诇谞讜转, 讻谉 讛转讜专讛 讛讬讗 注诇讬讜谞讛 砖讛讬讗 诪讝讜谉 讛谞驻砖 砖讛讬讗 注诇讬讜谞讛 讜讻诪讜 砖讗诪专讜 (转讛诇讬诐 谞, 讚) 讬执拽职专指讗 讗侄诇 讛址砖旨讈指诪址讬执诐 诪值注指诇 - 讝讜止 谞职砖讈指诪指讛 (住谞讛讚专讬谉 讚祝 爪讗.), 讜诪砖驻讬注 讜谞砖驻注 砖爪专讬讱 诇讛讬讜转 讘爪讚拽讛 砖讛讬讗 诪讝讜谉 讛讙讜祝 谞专诪讝 讘讚讙谉 砖讛讜讗 诪讝讜谉 讛讙讜祝 砖诪转讬讞住 诇讗讚诪讛 讜讻诪讜 砖谞讗诪专 讜职讗侄诇 讛指讗指专侄抓 诇指讚执讬谉 注址诪旨讜止 - 讝侄讛 讛址讙旨讜旨祝.
讜讛谞讛 谞讜讚注 讻讬 讛讙砖诪讬诐 讬砖 讘讛诐 讛转讞讘专讜转 讝讻专 讜谞拽讘讛 讻诪讜 砖讻转讘谞讜 诇注讬诇 讻讬 讛诐 讬讜专讚讬诐 讞诇拽 诪诪讬诐 讛注诇讬讜谞讬诐 砖讛诐 讝讻专 讜讞诇拽 诪诪讬诐 讛转讞转讜谞讬诐 砖讛诐 谞拽讘讛 讜注诇 讻谉 讘讝讻讜转 专讘讜抓 转讜专讛 讘讬砖专讗诇 砖讬砖 讘讝讛 讛转讞讘专讜转 讝讻专 讜谞拽讘讛 讻讬 讻诇 讞讻诐 讛注讜住拽 讘转讜专讛 讛讜讗 谞砖驻注 讜诪砖驻讬注 砖讛讜讗 讝讻专 讜谞拽讘讛 砖谞拽专讗 讗讬砖 讜谞拽专讗 讗砖讛 讬讜专讚讬谉 讛讙砖诪讬诐 砖讛诐 讞讘讜专 讝讻专 讜谞拽讘讛 讜讗诐 讬讛讬讛 讞住专讜谉 讘专讘讜抓 转讜专讛 讗讝 讙讜专诐 诪诪讬诇讗 诇注爪讜专 讛讙砖诪讬诐.
讗诪谞诐 讝讛 转诇讜讬 讘驻专谞住讬 讛讚讜专 砖讛诐 讛讞讻诪讬诐 讛诪专讘讬爪讬诐 转讜专讛 讜讻谉 谞诪讬 讘讝讻讜转 讛爪讚拽讛 砖谞讜转谉 讛注砖讬专 砖讬砖 讘讛 讙诐 讻谉 讚讜讙诪转 谞砖驻注 讜诪砖驻讬注 砖讛诐 讚讜讙诪转 讝讻专 讜谞拽讘讛 讬专讚讜 讛讙砖诪讬诐 砖讛诐 讛转讞讘专讜转 讝讻专 讜谞拽讘讛 讜讻谉 谞讜讙注 诇讝讛 诪爪讜转 讛爪讚拽讛 讚讙诐 讻谉 讬砖 讘讛 注谞讬谉 讝讻专 讜谞拽讘讛 讻讗砖专 讻转讘谞讜 讗诪谞诐 转诇讜讬 讘注砖讬专讬 讛讚讜专 砖讬砖 诇讛诐 讬讻讜诇转 诇注砖讜转 爪讚拽讛.
讜诇讻谉 讻讗砖专 谞注爪专讜 讛讙砖诪讬诐 讜讙讝专 专讘讗 转注谞讬转 讜讛转驻诇诇 讜诇讗 谞注谞讛 讜讛拽砖讜 诇讜 诪讝诪谉 专讘 讬讛讜讚讛 砖讛转驻诇诇 讜谞注谞讛 讗诪专 专讘讗 讗诐 注转讛 注爪讬专转 讛讙砖诪讬诐 讛讬讗 诪执砖旨讈讜旨诐 转旨职谞讜旨讬值讬 专讜爪讛 诇讜诪专 谞注爪专讜 讘砖讘讬诇 讞住专讜谉 砖诇 专讘讜抓 转讜专讛 砖讛讜讗 讚讘专 讛转诇讜讬 讘讬 讜讚讻讜讜转讬 砖讗讬谉 讗谞讞谞讜 诪砖驻讬注讬谉 诇讗讞专讬诐 诇诇诪讚 讗讚专讘讛 讗址谞指谉 注植讚执讬驻执讬谞指谉 讘讚讘专 讝讛 诪讝诪谉 专讘 讬讛讜讚讛 讻讬 讘讝诪谞讜 讻诇讛讜 转谞讜讬讬 讘谞讝拽讬谉 讛讜讛 讜讗谞谉 拽讗 诪转谞讬谞谉 讟讜讘讗 讜讻讜' 讜讗讬 诪执砖旨讈讜旨诐 注讜旨讘职讚指讗 砖讗讬谉 讗谞讬 诪拽讬讬诐 诪爪讜转 讛爪讚拽讛 砖讛讬讗 诪爪讜转 注砖讛? 讜诇讝讛 讗诪专 注讜讘讚讗 讚讛讬讬谞讜 注砖讛 砖诇 讛爪讚拽讛 砖讙诐 讻谉 讬砖 讘讛 注谞讬谉 砖讜驻注 讜谞砖驻注 讜讚诪讬讬讗 诇讙砖诪讬诐 讗执讬 讗执讬讻旨指讗 讚旨职讞指讝指讗 诪执讬讚执讬 讚讛讬讬谞讜 讞住专讜谉 讘诪爪讜讛 讝讜 诪爪讚讬 诇值讬诪指讗!
讗讱 讗诐 讬砖 讘讝讛 讞住专讜谉 诪爪讚 讝讜诇转讬 讛诐 讛注砖讬专讬诐 砖讘讚讜专 砖讗讬谉 诪拽讬讬诪讬诐 诪爪讜讛 讝讜 讻转拽谞讛 诇讛讬讜转 讘讛 注谞讬谉 砖讜驻注 讜诪砖驻讬注, 诪址讛 讬旨址注植砖讉讜旨 驻旨址专职谞指住值讬 讛址讚旨讜止专 砖讈侄讗值讬谉 讚旨讜止专指谉 讚旨讜止诪侄讛 讬指驻侄讛 讚讛讬讬谞讜 砖谞讜转谞讬诐 爪讚拽讛 讜讗讬谉 诪转讻讜讜谞讬谉 讘讛 诇砖诐 砖诪讬诐 讗讜 谞讜转谞讬诐 爪讚拽讛 讜讗讬谉 谞讜转谞讬谉 讻讚讞讝讬 诇讛讜 讜谞诪爪讗 讗讬谉 讚讜专谉 讚讜诪讛 讬驻讛 讘诪爪讜讛 讝讜 讻诇讜诪专 讗讬谞讜 讚讜诪讛 诇诪砖驻讬注 讜谞砖驻注 砖爪专讬讱 诇讛讬讜转 讘诪爪讜讛 讻讚讬 砖讘讝讛 诇讗 讬诪谞注讜 讛讙砖诪讬诐 砖讛诐 讚讜讙诪转 讝讻专 讜谞拽讘讛 诪讛 讬注砖讜 驻专谞住讬 讛讚讜专 转讬拽讜谉 诇讚讘专 讝讛 讻讬 讗讬谉 讬讜讚注讬诐 诪讛 砖讘诇讘诐 讗讬讱 诪转讻讜讜谞讬谉 讜讗讬谉 讬讜讚注讬诐 讬讻讜诇转诐 讘注讜砖专诐, 讗诐 讬砖 诇讛诐 讬讻讜诇转 诇注砖讜转 讬讜转专 讜讗诐 讬砖 诇讛诐 诪诪讜谉 讜讗讬谉 注讜砖讬谉 爪讚拽讛 讻讬 讚讘专 讝讛 讗讬谉 讘讬讚 讛驻专谞住 诇注诪讜讚 注诇讬讜 讜诇讬讚注 讗讜转讜 注诇 讗诪讬转转讜 讜诇诪讛 转转专注诪讜 注诇讬? 讻讬 讗讬谉 诪爪讚讬 讞砖砖讛 讘讚讘专 讝讛 讚诪讛 讘讬讚讬 诇注砖讜转 讜讗讬谞谞讬 注讜砖讛!





讙讘讜专转 讗专讬

讛砖讜诇讛 讚讙 诪谉 讛讬诐 讘砖讘转 讻讬讜谉 砖讬讘砖 讘讜 讻住诇注 讞讬讬讘. 驻讬' 专砖"讬 讜讻砖讗讬谉 诪讞讜住专 爪讬讚讛 注住拽讬谞谉 讻讙讜谉 砖爪讚 讜讛谞讬讞讜 讘转讜讱 讛住驻诇 诇讛讞讬讜转 讘诪讬诐 诪砖诪注 讚拽砖讬讗 诇讬讛 讚讗讬 讘诪讞讜住专 爪讬讚讛 转讬驻讜拽 诇讬讛 讗驻讬诇讜 拽讜讚诐 砖讬讘砖 讞讬讬讘 诪砖讜诐 爪讚 砖讛讜讗 诪讗讘讜转 诪诇讗讻讜转 诪"诪 讗讬谞讬 讬讜讚注 诪讛 讚讞拽讜 诇驻专砖 讻谉 讗注"讙 讚讘诪讞讜住专 爪讬讚讛 讘诪讝讬讚 讗"讗 诇讗讜拽诪讬 讚讗讟讜 讘转专讬 拽讟诇讗 拽讟诇讬转 诇讬讛 诪讻诇 诪拽讜诐 讬砖 诇驻专砖 讚诪讬讬专讬 讘砖讜讙讙 讜讞讬讬讘 砖转讬 讞讟讗讜转 拽讗诪专:


讜诪讻诇 诪拽讜诐 讗讬谉 诇讛拽砖讜转 诇驻专砖"讬 讚诪讜拽讬 诇讛讗 讚砖诪讜讗诇 讘诪讝讬讚 讜讞讬讬讘 诪讬转讛 拽讗诪专 讛讬讻讬 诪砖讻讞转 诇讛 诇诪"讚 讛转专讗转 住驻拽 诇讗 讛讜讬 讛转专讗讛 讛讗 讘砖注讛 砖砖讜诇讛 讛讚讙 砖诪转专讬谉 讘讜 讛转专讗转 住驻拽 讛讜讗 讚砖诪讗 讬讞讝讬专谞讜 诇诪讬诐 拽讜讚诐 砖讬讘砖 讘讜 讻住诇注 讜讗讬谉 讻讗谉 谞讟讬诇转 谞砖诪讛 讘砖注转 诪注砖讛 砖讛讜讗 砖讜诇讛 讗诇讗 砖讘讗 诇讗讞专 讝诪谉 诪诪讬诇讗 诇讗 诪砖讻讞转 诇讛 诇讞讬讬讘 诪讬转讛 诪砖讜诐 谞讟讬诇转 谞砖诪讛 讘讻讛"讙 讗诇讗 讘讞讜谞拽 讗讜 砖讜讞讟 讘讬讚讬诐 讚讛讜讬 诇讬讛 谞讟讬诇转 谞砖诪讛 诪讬讚 讘砖注转 诪注砖讛 讚讛讜讛 诇讬讛 讛转专讗转 讜讚讗讬 讚讬"诇 注诇 讚专讱 砖驻讬' 讛转讜住' 专讬砖 驻专拽 拽诪讗 讚砖讘转 (讚祝 讙') 讚讗诪专 讛转诐 讛讚讘讬拽 驻转 讘转谞讜专 讛转讬专讜 诇讜 诇专讚讜转讜 拽讜讚诐 砖讬讘讗 诇讬讚讬 讗讬住讜专 住拽讬诇讛 讜讛拽砖讜 讛转讜住' 讗讬讱 讗转讬 诇讬讚讬 讞讬讜讘 诪讬转讛 讛讗 讛讜讛 诇讬讛 讛转专讗转 住驻拽 讚讘砖注讛 砖讛讚讘讬拽 驻转 讘转谞讜专 砖诪讗 讛讬讛 讘讚注转讜 诇专讚讜转讜 拽讜讚诐 砖讬讘讗 诇讬讚讬 讗讬住讜专 住拽讬诇讛 讜诪讛 砖诇讗 专讚讛 砖诪讗 砖讻讞 讛讛转专讗讛 讜转讬专抓 讘砖诐 专讬讘"讗 讚讻讬讜谉 砖讛讚讘讬拽 转讜讱 讻讚讬 讚讬讘讜专 砖诇 讛转专讗讛 讜讘讜讚讗讬 转讗驻讛 讗诐 诇讗 讬专讚谞讜 诇讗讜 讛转专讗转 住驻拽 讛讜讗 讚讜讚讗讬 诇讗 讛讬讛 讘讚注转讜 诇专讚讜转讜 拽讜讚诐 讗驻讬讬讛 讜诇讗 讛讜讬 讛转专讗转 住驻拽 讗诇讗 讘诇讜拽讞 讗诐 注诇 讘谞讬诐 诇诪"讚 讘驻' 讘转专讗 讚诪讻讜转 讘讟诇讜 讜诇讗 讘讟诇讜 讚砖诪讗 诇讗 讬砖讘讜专 讻谞驻讬讛 讗讜 诇讗 讬砖讞讟谞讛 讜讛砖转讗 讚砖讘专 讻谞驻讬讛 讗讬谉 讬讻讜诇 诇讛转专讜转 讚诇讗 讛讜讬 讛转专讗讛 讗诇讗 注诇 讛诇讗讜 讜讛诇讗 讻讘专 注讘专 讜讻谉 讘砖讘讜注讛 砖诇讗 讗讜讻诇 讻讻专 讝讜 讗诐 讗讜讻诇 讝讜 讜讗讻诇讬讛 诇讗讬住讜专讬讛 讜讛讚专 讗讻诇讬讛 诇转谞讗讬讛 讚讻砖诪转专讬谉 讘讜 讘砖注转 讗讻讬诇转 讗讬住讜专 注讚讬讬谉 诪讞讜住专 诪注砖讛 讗讻讬诇转 转谞讗讬 拽讜讚诐 砖讬转讞讬讬讘 诪诇拽讜转 讗讘诇 讛讻讗 讻砖诪讚讘讬拽 驻转 讘转谞讜专 讗讬谉 讛讗驻讬讛 诪讞讜住专 诪注砖讛 讜讛讻讗 谞诪讬 讚讻讜讜转讬讛 讻讬讜谉 砖砖讜诇讛 转讜讱 讻讚讬 讚讬讘讜专 砖诇 讛转专讗讛 讜讘讜讚讗讬 讬诪讜转 讗诐 诇讗 讬讞讝讬专谞讜 诇诪讬诐 拽讜讚诐 砖讬讘砖 讘讜 讻住诇注 诇讗讜 讛转专讗转 住驻拽 讛讜讗:


讜诪"诪 讗讬谉 讚讘专讬 讛转讜住' 诪讜讻专讞讬诐 诪砖诐 讚讛讗 诇讗 拽讗诪专 讛转讬专讜 诇专讚讜转讜 拽讜讚诐 砖讬讘讗 诇讬讚讬 讞讬讜讘 住拽讬诇讛 讗诇讗 诇讬讚讬 讗讬住讜专 住拽讬诇讛 拽讗诪专 讜讗讬住讜专 讘注诇诪讗 拽讗诪专 讚讗讬住讜专 砖讘转 讞诪讜专 讻诇 讻讱 讚讘住拽讬诇讛 讛讞诪讜专讛 诪讻诇 讗专讘注 诪讬转讜转 讘"讚 诪讬讛讜 诪爪讬谞讜 讞讬讜讘讗 讘讗讜驻讛 诪讬讜"讟 诇讞讜诇 诇专讘 讞住讚讗 诇讜拽讛 讘驻专拽 讙' 讚驻住讞讬诐 (讚祝 诪"讝) 讜讗驻讬诇讜 专讘讛 诇讗 拽讗诪专 讛转诐 讗讬谞讜 诇讜拽讛 讗诇讗 诪讟注诐 讛讜讗讬诇 讜讘注"讻 爪专讬讱 诇讜诪专 讻讚讘专讬 专讬讘"讗 讗诇讗 讚讬砖 诇讜诪专 讚讛谞讬 讗诪讜专讗讬 住"诇 讛转专讗转 住驻拽 砖诪讛 讛转专讗讛:


诪讬讛讜 住讘专讗 讝讜 讛讻专讬讞讜 讛转讜住' 讘驻专拽 讚' 讚讙讬讟讬谉 (讚祝 诇"讙) 讚讗诪专 讛转诐 讚讛转拽讬谉 专讘谉 讙诪诇讬讗诇 讛讝拽谉 讚讗诐 讘讬讟诇 讛讙讟 砖诇讗 讘驻谞讬 讛砖诇讬讞 讗讬谞讜 诪讘讜讟诇 讗注"讙 讚诪谉 讛转讜专讛 诪讘讜讟诇 诪砖讜诐 讚讻诇 讚诪拽讚砖 讗讚注转讗 讚专讘谞谉 诪拽讚砖 讜讗驻拽注讬谞讛讜 专讘谞谉 诇拽讚讜砖讬谉 讜讛拽砖讜 讛转讜住' 讘砖诐 专"转 讛讬讻讬 诪讞讬讬讘讬谉 诇注讜诇诐 讗砖转 讗讬砖 砖讝讬谞转讛 讛讗 讛转专讗转 住驻拽 讛讜讗 砖诪讗 讬砖诇讞 诇讛 讙讟 讜讬讘讟诇 讜转讬专爪讜 讘砖诐 专"转 讚讻讛"讙 诇讗 讛讜讬 讛转专讗转 住驻拽 讚讗讝诇讬谞谉 讘转专 专讜讘讗 讜专讜讘 讗讬谉 诪讙专砖讬谉 谞砖讜转讬讛谉 讜讻砖砖讜诇讞讬谉 讙讟 讗讬谉 诪讘讟诇讬谉 讜注讜讚 讚讗讜拽诪讬谞谉 讗讞讝拽讛 砖讛讬讗 注讻砖讬讜 谞砖讜讗讛 讚讗诇"讻 谞讝讬专 砖讛讬讛 砖讜转讛 讬讬谉 讗讜 诪讟诪讗 诇诪转讬诐 讗诪讗讬 讗诪专讬谞谉 讘驻' 讘转专讗 讚诪讻讜转 讚诇讜拽讛 讜讗诪讗讬 讛讗 讛转专讗转 住驻拽 讛讜讗 讚砖诪讗 讬砖讗诇 注诇 谞讝讬专转讜 讘讬讗讜专 讚讘专讬讛诐 讛讗 讚驻讬专砖讜 讙讘讬 讙讟 讜谞讝讬专 诪讜拽诪讬谞谉 讗讞讝拽讛 讜诪讗讬 讞讝拽讛 讗讬讻讗 讛讻讗 讛讗 谞讝讬专 讻砖谞砖讗诇 注诇 谞讝讬专转讜 注讜拽专 讛谞讚专 诪注讬拽专讜 诇诪驻专注 讜讛讜讛 诇讬讛 讻讗讬诇讜 诇讗 讛讬讛 谞讝讬专 诪注讜诇诐 讜讛讻讬 谞诪讬 讙讘讬 讙讟 注"讬 讘讬讟讜诇 讝讛 讻讬讜谉 讚讗驻拽讬注讜 专讘谞谉 诇拽讚讜砖讬谉 诇诪驻专注 讛专讬 诇讗 讛讬转讛 讗砖转 讗讬砖 诪注讜诇诐 讗诇讗 讛讻讬 驻讬专讜砖讗 讚讗讜拽诪讬 讗讞讝拽讛 讛讬讬谞讜 讚讬砖 诇讜诪专 讚诇注讜诇诐 讬注诪讜讚 讻诪讜 砖讛讜讗 注讻砖讬讜 讜诇讗 讬砖诇讞 诇讛 讙讟 讜讗驻讬诇讜 讬砖诇讞 诇讗 讬讘讟诇谞讜 砖诇讗 讘驻谞讬讜 讜讛讻讬 谞诪讬 讙讘讬 砖讜诇讛 讬砖 诇讜诪专 讚诇注讜诇诐 讬注诪讜讚 讻诪讜 砖讛讜讗 注讻砖讬讜 讜诇讗 讬讞讝讬专谞讜 诇诪讬诐 拽讜讚诐 砖讬讘砖 讘讜 讻住诇注:



讜讙诐 注诇 注讬拽专 讞讬诇讜拽 砖诇 讛转讜住' 砖驻讬专砖 讚讛讛讬讗 讚讗讻诇 讞诇讘 诇讗 讞砖讬讘 讛转专讗转 住驻拽 诪讟注诪讗 讚讗讬讙诇讬 诪讬诇转讗 诇诪驻专注 讚讙讚讜诇 讛讬讛 讛讗 专讬砖 驻专拽 讘谉 住讜专专 (讚祝 住"讟) 专爪讛 专"讬 诪讚讬驻转讬 诇讛讜讻讬讞 讚讗讝诇讬谞谉 讘转专 专讜讘讗 讘讚讬谞讬 谞驻砖讜转 诪讚转谞谉 讘转 讙' 砖谞讬诐 讜讬讜诐 讗讞讚 诪转拽讚砖转 讘讘讬讗讛 讜讞讬讬讘讬诐 注诇讬讛 诪砖讜诐 讗砖转 讗讬砖 讜讗诪讗讬 讗讬诪讗 讗讬讬诇讜谞讬转 讛讬讗 讜讗讚注转讗 讚讛讻讬 诇讗 拽讬讚砖 讗诇讗 诇讗讜 诪砖讜诐 讚讗讝诇讬谞谉 讘转专 专讜讘讗 讜专讜讘 谞砖讬诐 诇讗讜 讗讬讬诇讜谞讬转 谞讬谞讛讜 讜讛砖转讗 诪讗讬 专讗讬讛 讛讬讗 讝讜 讚讬诇诪讗 讗讬谉 讛讻讬 谞诪讬 讚诇讗 拽讟诇讬谞谉 诇讛讘讗 注诇讬讛 讘拽讟谞讜转讛 注讚 诇讗讞专 讝诪谉 砖转讙讚讬诇 讜转讘讬讗 砖转讬 砖注专讜转 讚讗讬讙诇讗讬 讚诇讗讜 讗讬讬诇讜谞讬转 讛讬讗 诇诪驻专注 讗诇讗 讜讚讗讬 讻诇 讻讬 讛讗讬 讙讜讜谞讗 诇诪讗谉 讚讗诪专 讛转专讗转 住驻拽 诇讗 砖诪讛 讛转专讗讛 讛讜讛 诇讬讛 讛转专讗转 住驻拽 讻讬讜谉 讚讘砖注转 讛注讘讬专讛 注讚讬讬谉 诇讗 谞讜讚注 讗讬 注讘讬讚 讗讬住讜专讗 讗注"讙 讚诇讗讞专 讝诪谉 讗讬转讙诇讬 讗讬讙诇讗讬 诪讬诇转讗 诇诪驻专注 诇讗 讗诪专讬谞谉 讜讛讜讻讬讞 专"讬 诪讚讬驻转讬 讗诇讬讘讗 讚诪讗谉 讚讗诪专 讛转专讗转 住驻拽 诇讗 砖诪讛 讛转专讗讛 讜讛讻讬 谞诪讬 讙讘讬 讗讻诇 讞诇讘 讛讜讗讬诇 讜诇讗 谞讜讚注 讘砖注转 注讘讬专讛 讜讛转专讗讛 讚讘专 注讜谞砖讬谉 讛讜讗 讗注"讙 讚诇讗讞专 讝诪谉 谞讜讚注 讛讜讛 诇讬讛 讛转专讗转 住驻拽 讜诇讗 讗诪专讬谞谉 讗讬讙诇讬 诪讬诇转讗 诇诪驻专注 讜讙讚讜诇讛 诪讝讜 诪爪讬谞讜 讘驻专拽 讛' 讚驻住讞讬诐 讚祝 住"讙) 讙讘讬 砖讜讞讟 驻住讞 注诇 讛讞诪抓 讚诇专"诇 讗讬谞讜 讞讬讜讘 注讚 砖讬讛讬讛 注诪讜 讘注讝专讛 诪砖讜诐 讚讛讜讛 诇讬讛 讛转专讗转 住驻拽 讜驻讬专砖 专砖"讬 讗驻讬诇讜 讛砖讜讞讟 讬讜讚注 讘砖注转 砖讞讬讟讛 砖讬砖 诇讜 讞诪抓 讘讘讬转讜 讻讬讜谉 讚讛诪转专讛 讗讬谞讜 讬讜讚注 讛讜讛 诇讬讛 讛转专讗转 住驻拽 讗注"驻 砖讛转讜住' 转诪讛讜 注诇讬讜 诪讻诇 诪拽讜诐 讬讬砖讘讜 讚讘专讬讜 讜诪讻诇 诪拽讜诐 讛讛讬讗 讚讛砖讜诇讛 诇诪讗谉 讚讗诪专 讛转专讗转 住驻拽 诇讗 砖诪讛 讛转专讗讛 讗讬 讗驻砖专 诇驻专砖 讘诪讝讬讚 讗诐 诇讗 注诇 讚专讱 驻讬专讜砖 专"转 讜讻诪"砖:


讜讻讬 转讬诪讗 讘诇讗讜 讛讻讬 谞讬讞讗 讚讛讗 诪专讗 讚砖诪注转讗 讚讛砖讜诇讛 砖诪讜讗诇 讛讜讗 讜讛讻讬 讗诪专讬谞谉 讙讘讬 讗讻诇 讞诇讘 驻讟讜专 诪讟注诪讗 讚讗讬谞讜 谞拽专讗 住专讬住 诇诪驻专注 讛讗 诇讗讜 讛讻讬 讛讬讛 讞讬讬讘 讜讛讗 讻讛"讙 讛讜讛 诇讬讛 讛转专讗转 住驻拽 砖诪注 诪讬谞讛 讚住讘讬专讗 诇讬讛 诇砖诪讜讗诇 讛转专讗转 住驻拽 砖诪讬讛 讛转专讗讛 讛讗 诇讬转讗 讚讗讬讻讗 诇诪讬诪专 讚讛讛讬讗 讚讗讻诇 讞诇讘 讗讬讬专讬 讘讗讻诇 砖讜讙讙 讜诇注谞讬谉 讞讟讗转 驻诇讬讙讬 转讚注 讚讗讬 讘诪讝讬讚 讜诇注谞讬谉 诪诇拽讜转 诪"砖 讞诇讘 讚谞拽讟 讛讜讬 诇讬讛 诇诪讬诪专 讘砖讗专 讗讬住讜专 砖讗讻诇 砖讞讬讬讘讬诐 注诇讬讛诐 讞讟讗转 讗诇讗 讜讚讗讬 讘砖讜讙讙 诪讬讬专讬 诪砖讜诐 讛讻讬 谞拽讟 讞诇讘 讚讘专 讻专转 讛讜讗 讜砖讙讙转讜 讞讟讗转 讜讗讬谉 诇讛讗专讬讱 讻讗谉 讘讝讛 讬讜转专. 诪讻诇 诪拽讜诐 讗讬谞讬 讬讜讚注 诇诪讛 诇讬 诇专砖"讬 诇驻专砖 讘砖讗讬谉 诪讞讜住专 爪讬讚讛 诪砖讜诐 讚拽砖讛 诇讬讛 讗讟讜 讘转专讬 拽讟诇讬 拽讟诇讬转 诇讬讛 讛讗 讬砖 诇讜诪专 讚诪讬讬专讬 讘砖讜讙讙 讜讗驻讬诇讜 诪讞讜住专 爪讬讚讛 讜讞讬讬讘 砖转讬 讞讟讗讜转 诪砖讜诐 爪讬讚讛 讜诪砖讜诐 谞讟讬诇转 谞砖诪讛 讜注讜讚 讗驻讬诇讜 讗讬 讘诪讞讜住专 爪讬讚讛 讜讘诪讝讬讚 讗讬讬专讬 讗驻讬诇讜 讛讻讬 讗转讬 砖驻讬专 讜讻讙讜谉 砖诇讗 讛转专讜 讘讜 诪砖讜诐 爪讬讚讛 讗诇讗 诪砖讜诐 谞讟讬诇转 谞砖诪讛 诇讞讜讚:


讛讜讜 讟砖讜 诪讬谞讬讛 讚讻诇 诪讗讬 讚讛讜讬 讙讘讬讛 讬讛讬讘 诇讛讜 讜讻讜'. 拽砖讛 诇讬 讛讗 讘驻专拽 讛' 讚讻转讜讘讜转 (讚祝 讬') 讗诪专讬谞谉 讘讗讜砖讗 讛转拽讬谞讜 讛诪讘讝讘讝 讗诇 讬讘讝讘讝 讬讜转专 诪讞讜诪砖 讜诪砖诪注 讜讚讗讬 讚讗诇注讝专 讗讬砖 讘专转讜转讗 讘讬诪讬 讗诪讜专讗讬诐 讜讘转专 转拽谞转 讗讜砖讗 讛讜讛 讜注讜讚 讚讗诪专 讘讬专讜砖诇诪讬 驻专拽 拽诪讗 讚驻讬讗讛 诪注砖讛 讘专讘讬 讬砖讘讘 砖注诪讚 讜讞讬诇拽 讗转 讻诇 谞讻住讬讜 诇注谞讬讬诐 砖诇讞 诇讜 专"讙 讛专讬 讗诪专讜 讞讜诪砖 诪谞讻住讬讜 诇诪爪讜讛 讜驻专讬讱 讜专"讙 诇讗讜 拽讜讚诐 诇讗讜砖讗 讛讜讛 讜诪砖谞讬 讻讱 讛讬转讛 讛诇讻讛 讘讬讚诐 讜砖讻讞讜讛讜 讜注诪讚讜 讛砖谞讬讬诐 讜讛住讻讬诪讜 注诇 驻讬 讛专讗砖讜谞讬诐 诇诇诪讚讱 砖讻诇 讚讘专 砖讘讬转 讚讬谉 谞讜转谞讬诐 谞驻砖诐 注诇讬讛诐 讛讜讗 诪转拽讬讬诐 讻诪讛 砖谞讗诪专 诇诪砖讛 诪住讬谞讬 讗诇诪讗 拽讜讚诐 诇讗讜砖讗 讛讬转讛 转拽谞讛 讝讜 讜诇讬讻讗 诇诪讬诪专 讚诇讗 讘讬讝讘讝 讗诇讗 诪讛 讚讛讜讛 讘讬讚讜 讘讗讜转讛 砖注讛 讜诪"诪 诇讗 讛讬讛 讬讜转专 诪讞讜诪砖 讘讻诇 谞讻住讬讜 讚讗"讻 讗诪讗讬 讟砖讜 诪讬谞讬讛 讙讘讗讬 爪讚拽讛 讻讬讜谉 讚诇讗 讘讝讘讝 讬讜转专 诪讻砖讬注讜专 讜注讜讚 诪讚讗诪专 讗讬谉 诇讱 讘讛谉 讗诇讗 讻讗讞讚 诪注谞讬讬 讬砖专讗诇 砖诪注 诪讬谞讛 砖谞转谉 讗转 讻诇 讗砖专 诇讜 诇讙讘讗讬 爪讚拽讛 讜诇讗 驻砖 讙讘讬讛 诪讬讚讬 诇驻讬讻讱 讻诇诇 讗转 讘转讜 讘转讜讱 砖讗专 注谞讬讬诐 诇讬讟讜诇 诪讞讬讟讬 讛诇诇讜 讻诪讜转谉. 讜专讗讬转讬 诇讛专诪讘"诐 讘驻讬专讜砖 讛诪砖谞讛 砖诐 讗讛讗 讚转谞谉 讛转诐 讙诪讬诇讜转 讞住讚讬诐 讗讬谉 诇讜 砖讬注讜专 砖驻讬专砖 专"诇 诇注讝讜专 讛讗讚诐 讘讙讜驻讜 讗讱 砖讬注讝讜专 讗讜转讜 讘诪诪讜谞讜 讬砖 诇讜 砖讬注讜专 讜讛讜讗 讞诪讬砖讬转 诪诪讜谞讜 讜诇讗 讬转讞讬讬讘 诇讬转谉 讬讜转专 诪讞诪讬砖讬转 诪诪讜谞讜 诇讘专 讗诐 注砖讛 讻谉 诪诪讬讚转讞住讬讚讜转 讜讗诪专讜 讘讗讜砖讗 谞诪谞讜 诇讛讬讜转 讗讚诐 诪驻专讬砖 讞讜诪砖 诪谞讻住讬讜 诇诪爪讜讛 讜诇驻讬专讜砖讜 谞讬讞讗 讛讗 讚讗诇注讝专 讚诇讗 讗诪专 讗诇 讬讘讝讘讝 讬讜转专 诪讞讜诪砖 讛讬讬谞讜 讗讬谞讜 爪专讬讱 诇讘讝讘讝 讬讜转专 讗讘诇 讛专砖讜转 讘讬讚讜 讜诇讗 注讜讚 讗诇讗 诪讚转 讞住讬讚讜转 讗讬讻讗:


讗诇讗 砖讗谞讬 转诪讛 注诇 驻讬专讜砖讜 讛讗 讚讗诪专 讘驻"讚 讚讻转讜讘讜转 讛诪讘讝讘讝 讗诇 讬讘讝讘讝 讬讜转专 诪讞讜诪砖 讜讘驻专拽 讜' 讚讻转讜讘讜转 (讚祝 住"讝) 讗诪专 讚讻讬 谞讞 谞驻砖讬讛 讚诪专 注讜拽讘讗 讘讝讘讝 诇驻诇讙讗 讚诪诪讜谞讗 讜驻专讬讱 诪讛讗 讚讗讜砖讗 讜诪砖谞讬 讛谞讬 诪讬诇讬 诪讞讬讬诐 砖诪讗 讬专讚 诪谞讻住讬讜 讗讘诇 诇讗讞专 诪讬转讛 诇讬转 诇谉 讘讛 讜砖诪注 诪讬谞讛 讚诪讞讬讬诐 讗讬谉 专砖讗讬 诇讘讝讘讝 讬讜转专. 讜谞专讗讛 砖讛专诪讘"诐 讛注转讬拽 讚讘专讬讜 诪谉 讛讬专讜砖诇诪讬 讚讛讻讬 拽讗诪专 讛转诐 讙诪讬诇讜转 讞住讚讬诐 讗讬谉 诇讜 砖讬注讜专 讛讚讗 讚转讬诪讗 讘讙讜驻讜 讗讘诇 讘诪诪讜谞讜 讬砖 诇讜 砖讬注讜专 讻讬 讛讗 讚讗诪专 专"诇 讘砖诐 专' 讬讛讜砖注 讘谉 诇讜讬 讘讗讜砖讗 讛转拽讬谞讜 砖讬讛讗 讗讚诐 诪驻专讬砖 讞讜诪砖 诪谞讻住讬讜 诇诪爪讜讛 讜住讘专 讛专诪讘"诐 讚讛讗 讚拽讗诪专 砖讬讛讗 诪驻专讬砖 讞讜诪砖 讞讬讜讘讗 讛讜讗 讜讬转专 诪讞讜诪砖 讛专砖讜转 讘讬讚讜 讜讛讜住讬祝 注讜讚 诇讜诪专 讚讗驻讬' 诪讚转 讞住讬讚讜转 谞诪讬 讗讬讻讗 讜诇讬转讗 讚讬讜转专 诪讞讜诪砖 讗讬住讜专讗 谞诪讬 讗讬讻讗 讜讻讚诪讜讻讞 诪讛讗 讚讗诪专谉 讜讘注"讻 讚讙诐 讛讬专讜砖诇诪讬 住讘讬专讗 诇讬讛 讻谉 讚讬讜转专 诪讞讜诪砖 讗讬谞讜 专砖讗讬 诇讘讝讘讝 讚讛讗 转谞谉 讛转诐 讗诇讜 讚讘专讬诐 砖讗讬谉 诇讛诐 砖讬注讜专 讛驻讬讗讛 讜讛讘讬讻讜专讬诐 讜讛专讗讬讜谉 讜讙诪讬诇讜转 讞住讚讬诐 讜讗讬 诇讘讝讘讝 讬讜转专 诪讞讜诪砖 讗讬讻讗 诪讬讚转 讞住讬讚讜转 诪讗讬 讚讜讞拽讗 讚讬专讜砖诇诪讬 诇讗讜拽诪讬 诇讙诪讬诇讜转 讞住讚讬诐 讘讙讜驻讜 诪砖讜诐 讚讛讗 讚讘讗讜砖讗 讛讗 讗驻讬诇讜 讘诪诪讜谞讜 谞诪讬 讗诪专讬谞谉 砖诐 讚讗讬谉 诇讜 砖讬注讜专 诇诪注诇讛 讚专砖讗讬 诇讘讝讘讝 讻诪讜 砖讬专爪讛 讜诪拽讘诇 注诇讬讜 砖讻专 讻讬讜谉 讚讗讬讻讗 诪砖讜诐 诪讚转 讞住讬讚讜转 讚讛讗 讘讬讻讜专讬诐 谞诪讬 讬砖 诇讛诐 砖讬注讜专 诇诪讟讛 讻讚转谞谉 讛转诐 讗讬谉 驻讜讞转讬谉 诇驻讬讗讛 诪砖砖讬诐 讜讛讻讬 谞诪讬 讘讬讻讜专讬诐 讘砖砖讬诐 讻讚讗诪专讬' 讘驻专拽 讬' 讚讞讜诇讬谉 (讚祝 拽"诇) 讜讗驻讬诇讜 讛讻讬 讞砖讬讘 诇讛 讘讛讚讬 讚讘专讬诐 砖讗讬谉 诇讛诐 砖讬注讜专 诪砖讜诐 讚讗讬谉 诇讜 砖讬注讜专 诇诪注诇讛 讚诪驻专讬砖 讻诪讛 砖讬专爪讛 讜诪拽讘诇 注诇讬讜 砖讻专 讻讚讗诪专讬谞谉 讘讬专讜砖诇诪讬 专' 讘专讻讬讛 讘注讬 讗诪讗讬 诇讗 转谞讬 讗驻专 驻专讛 讜专讜拽 讬讘诪讛 讜讚诐 爪讬驻讜专 砖诇 诪爪讜专注 讜诪砖谞讬 诇讗 讞砖讬讘 讗诇讗 讚讘专讬诐 砖讛讜讗 诪讜住讬祝 注诇讬讛谉 讜讬砖 讘注砖讬讬转谉 诪爪讜讛 讜讗诇讜 讗注"驻 砖讛讜讗 诪讜住讬祝 讗讬谉 讘注砖讬讬转谉 诪爪讜讛 讜讛讻讬 谞诪讬 讗诐 讗讬转讗 讚诪讚转 讞住讬讚讜转 讗讬讻讗 讘诪讘讝讘讝 讬讜转专 讚诪讬 诇驻讬讗讛 讜讘讬讻讜专讬诐 讗注"驻 讚讬砖 诇讛诐 砖讬注讜专 诇诪讟讛 诪讚专讘谞谉 讘砖砖讬诐 讗驻讬诇讜 讛讻讬 拽转谞讬 诇讛讜 讛讜讗讬诇 讜讗讬谉 诇讜 砖讬注讜专 诇诪注诇讛 讜讬砖 讘注砖讬讬转谉 诪爪讜讛 讜讛讜讛 诇讬讛 诇讗讜拽诪讬 诇诪转谞讬' 讘讙诪"讞 讚诪诪讜谞讜 讗诇讗 讜讚讗讬 讬砖 砖讬注讜专 讗驻讬诇讜 讘讙诪"讞 讚诪诪讜谞讜 讗诇讗 注"讻 住讘讬专讗 诇讬讛 诇讛讬专讜砖诇诪讬 讚讗讬谉 专砖讗讬 诇讘讝讘讝 讬讜转专 诪讞讜诪砖 诪砖"讛 讗讬 讗驻砖专 诇讗讜拽诪讬 讘讙诪"讞 讚诪诪讜谞讜 讚讛讗 讬砖 诇讜 砖讬注讜专 诇诪注诇讛 砖诇讗 诇讛讜住讬祝 注诇 讞讜诪砖 讜讚诪讬 诇专讜拽 讬讘诪讛 讜讗讬谞讱 讚讬专讜砖诇诪讬 讚讗注"驻 砖讛讜讗 诪讜住讬祝 讗讬谉 讘注砖讬讬转谉 诪爪讜讛 讜讙专注 诪讬谞讬讬讛讜 讚讗驻讬诇讜 讗讬住讜专讗 讗讬讻讗 讘诪讜住讬祝 注诇 讞讜诪砖 讜讛砖转讗 转拽砖讛 讛讛讬讗 讚讗诇注讝专 讗讬讱 讘讝讘讝 讻诇 讻讱:


讜讬"诇 讚讛讗讬 讚转拽谞转 讗讜砖讗 诇讗讜 讻讜诇讬 注诇诪讗 诪讜讚讬诐 讘讛 讚讛讗 转谞谉 讘驻专拽 讜' 讚注专讻讬谉 (讚祝 讻"讞) 诪讞专讬诐 讗讚诐 诪爪讗谞讜 讜诪讘拽专讜 讜诪注讘讚讬讜 讜诪砖驻讞讜转讬讜 讛讻谞注谞讬诐 讜诪砖讚讛 讗讞讜讝转讜 讜讗诐 讛讞专讬诐 讗转 讻讜诇诐 讗讬谞诐 诪讜讞专诪讬谉 讚讘专讬 专' 讗诇讬注讝专 讗"专 讗诇注讝专 讘谉 注讝专讬讛 诪讛 讗诐 诇讙讘讜讛 讗讬谉 讗讚诐 专砖讗讬 诇讛讞专讬诐 讻诇 谞讻住讬讜 注诇 讗讞转 讻诪讛 讜讻诪讛 砖讬讛讗 讗讚诐 讞住 注诇 谞讻住讬讜 讜讗诪专讬谞谉 讘讙诪专讗 讚讗讬讻讗 讘讬谞讬讬讛讜 讛讗 讚讗诪专 讘讗讜砖讗 讛转拽讬谞讜 讻讜' 驻讬' 专讘讬 讗诇注讝专 讘谉 注讝专讬讛 讗讬转 诇讬讛 诇讛讗讬 讚专讘讬 讗讬诇讗 讜专' 讗诇讬注讝专 诇讬转 诇讬讛 讜讗讬 诪讘讝讘讝 讟讜讘讗 诇讬转 诇谉 讘讛 讜讘诇讘讚 砖讬砖讬讬专 拽爪转 诇注爪诪讜 讚讜诪讬讗 讚讞专诪讬诐 讜讛砖转讗 讗讬讻讗 诇诪讬诪专 讚讗诇注讝专 讗讬砖 讘专转讜转讗 讻专讘讬 讗诇注讝专 住"诇 讚诇讬转 诇讬讛 转拽谞转 讗讜砖讗 讜讘砖讬注讜专 拽爪转 住讙讬 诇驻讬讻讱 驻砖 讙讘讬讛 讞讚 讝讜讝讬 讜讘讞讬讚讜砖讬 诇诪住讻转 讞讙讬讙讛 讬转讘讗专 讬讜转专 讘诪讬诇讜讗讬诐 讛讗 诇讗 拽讘讬诇谞讗 注诇谉 诪讗讜专转讗 讗讬谉 诇驻专砖 讚讛讻讬 拽讗诪专 讻讬讜谉 讚诇讗 拽讘讬诇谞讗 讗讬谉 讗谞讜 爪专讬讻讬谉 诇讛转注谞讜转 讻诇 注讬拽专 讜讻讚讗诪专 讘驻专拽 拽诪讗 讻诇 转注谞讬转 砖诇讗 拽讬讘诇讜 诪讘注讜讚 讬讜诐 诇讗 砖诪讬讛 转注谞讬转 讚讛讗 诇讗 讗驻砖专 讚诇讗 讙专注 诪讛讗 讚转谞讬讗 讘驻专拽 拽诪讗 (讚祝 讬) 讛讛讜诇讱 诪诪拽讜诐 砖讗讬谉 诪转注谞讬谉 诇诪拽讜诐 砖诪转注谞讬谉 讛专讬 讝讛 诪转注谞讛 注诪讛谉 讗诇诪讗 讗祝 砖诇讗 拽讬讘诇 注诇讬讜 诪讘注讜讚 讬讜诐 讞讬讬讘 诇讛转注谞讜转 注诪讛谉 诪砖讜诐 讞讜诪专讬 讛诪拽讜诐 砖讛诇讱 诇砖诐 讻"砖 砖讗谞砖讬 讗讜转讜 讛诪拽讜诐 砖爪专讬讻讬谉 诇讛转注谞讜转 注诪讛谉 讗祝 注诇 驻讬 砖诇讗 拽讘诇讜 诪讘注讜讚 讬讜诐 讗诇讗 讛讗 讚拽讗诪专 讛讗 诇讗 拽讘讬诇谞讗 注诇谉 讘诇砖讜谉 砖讗诇讛 拽讗诪专 诇讬讛 讜谞驻拽讗 诪讬谞讬讛 讗讬 爪专讬讱 诇讛转驻诇诇 转驻诇转 转注谞讬转 讚讛讗 讛讛讜诇讱 诪诪拽讜诐 砖讗讬谉 诪转注谞讬谉 诇诪拽讜诐 砖诪转注谞讬谉 讚爪专讬讱 诇讛转注谞讜转 诪砖讜诐 讞讜诪专讬 诪拽讜诐 砖讛诇讱 诇砖诐 讗驻砖专 诇讜诪专 讚讗驻"讛 讗讬谉 诪转驻诇诇 转驻诇转 转注谞讬转 讜讛砖讬讘 诇讜 专讘讬 讬讜讞谞谉 讘转专讬讬讛讜 讙专专讬谞谉 讜讻诪讗谉 讚拽讘诇讬谞谉 注诇谉 讜爪专讬讱 诇讛转驻诇诇 转驻诇转 转注谞讬转 讗讬 谞诪讬 讬砖 诇讜诪专 讻讬讜谉 讚讗驻讬诇讜 诇专讘讬 讬讜讞谞谉 讜专讬砖 诇拽讬砖 砖讛讬讜 讙讚讜诇讬 讛讚讜专 诇讗 讗讜讚注讬谞讛讜 讻"砖 讚诇讗 讗讜讚注 诇砖讗专 讘谞讬 讛注讬专 砖诇讗 讞砖讬讘讬 讻诇 讻讱 讜拽住"讚 讚讻诇 讘谞讬 讛注讬专 讗讬谉 爪专讬讻讬谉 诇讛转注谞讜转 讜讗讬谉 讝讛 讞砖讬讘 诪拽讜诐 砖诪转注谞讬谉 讻讬讜谉 讚讻诇 讛爪讬讘讜专 讗讜 专讜讘谉 诇讗 拽讬讘诇讜 注诇讬讛诐 诪讘注讜讚 讬讜诐 讜讗诪专 诇讬讛 专讘讬 讬讜讞谞谉 讗谞谉 讘转专讬讬讛讜 讙专专讬谞谉 讜讻"砖 砖讗专 讛爪讬讘讜专 讜讛讻诇 讞讬讬讘讬谉 诇讛转注谞讜转 讻讗讬诇讜 拽讘诇讜 诪讘注讜讚 讬讜诐:转谞讬 诇讛讜 讗讜砖注讬讗 讝注讬专讗 讚诪谉 讞讘专讬讬讗 驻讬专砖 专砖"讬 爪注讬专 砖讘讬砖讬讘讛 讜讛讗讬 讚拽专讬 诇讬讛 讛讻讬 诪砖讜诐 讚讗讜砖注讬讗 讗讞专讬谞讗 讛讜讛 讛转诐 讜讝讛 讚讜讞拽. 讜讘驻专拽 讘' 讚讞讜诇讬谉 (讚祝 诇"讗) 讙讘讬 讝专拽 住讻讬谉 驻讬专砖"讬 讚讗讜砖注讬讗 讝注讬专讗 讛讬讛 谞拽专讗 讚诪谉 讞讘专讬讬讗 砖诪讘谞讬 讛讬砖讬讘讛 讜讝讛 讬讜转专 谞讻讜谉 讜讘驻专拽 拽诪讗 讚讞讜诇讬谉 (讚祝 讬"讘) 讙讘讬 讜讻讜诇谉 砖砖讞讟讜 驻讬专砖讜 讛转讜住' 讚诪谉 讞讘专讬讬讗 砖诐 讛诪拽讜诐 讻讚讗诪专讬谞谉 讘讘专讗砖讬转 专讘讛 讗讘讬诪讬 讞讘专讬讬讗 诪讘拽专 讘讬砖讗 讛讜讛 讜讻谉 谞专讗讛 注讬拽专 讜诇讛讗讬 驻讬' 讗讜砖注讬讗 讝注讬专讗 讛讬讛 谞拽专讗 讜讛讬讛 诪诪拽讜诐 砖砖诪讜 讞讘专讬讗:

